İqtisadi İnkişaf naziri cənab Şahin Mustafayevin "Heydər Əliyev - müasir Azərbaycanın qurucusu" sərlövhəli məqaləsi ("Azərbaycan" qəzeti 09.05.2013) - Министерство Экономики Азербайджанской Республики\nHeydər Əliyev - müasir Azərbaycanın qurucusu\nMüstəqil Azərbaycan dövləti günü-gündən möhkəmlənəcək, inkişaf edəcək və müstəqilliyini heç zaman əldən verməyəcəkdir.\nÜmummilli lider Heydər Əliyev müstəqil Azərbaycan dövlətçiliyinin siyasi, iqtisadi əsaslarını yaratmış, xalqın müstəqil və güclü dövlətə sahib olmaq arzusunu reallığa çevirmiş fenomen şəxsiyyət kimi çağdaş tariximizdə əbədiyaşarlıq qazanaraq hələ sağlığında canlı əfsanəyə çevrilmişdir. Məhz dünyamiqyaslı ictimai-siyasi xadim Heydər Əliyevin titanik əməyi, qətiyyəti, möhkəm siyasi iradəsi sayəsində müasir Azərbaycan dövləti qurulmuş, ölkəmiz dünya məkanında öz layiqli yerini tutmuşdur.\nUlu öndərin vaxtilə söylədiyi "Heç kəsin şübhəsi olmasın ki, ömrümün bundan sonrakı hissəsini harada olursa-olsun, yalnız və yalnız Azərbaycan Respublikasının müstəqil dövlət kimi inkişaf etməsinə həsr edəcəyəm" kəlamı bu gün də xalqımız tərəfindən qürurla xatırlanır. Ümummilli liderin müstəqillik konsepsiyasının, sosial-iqtisadi inkişaf strategiyasının uzaqgörənliyi Azərbaycan Respublikasının Prezidenti cənab İlham Əliyevin rəhbərliyi ilə ölkəmizin qazandığı böyük uğurlarda bir daha tarixi təsdiqini tapır.\nUlu öndərin Azərbaycana rəhbərlik etdiyi dövr minilliklər boyu davam edən dövlətçilik tariximizin şanlı səhifəsidir. Bu mərhələ Azərbaycanda müstəqilliyin əbədi və dönməz xarakter alması, dövlətçiliyin möhkəmləndirilməsi, iqtisadi inkişaf üçün möhkəm təməlin yaradılması, milli-mənəvi yüksəliş, hər bir fərdin özünü layiqli vətəndaş olaraq dərk etməsi ilə müasir tariximizə əbədi həkk olunmuşdur.\nAzərbaycanın hərtərəfli inkişafı, gələcək tərəqqisi üçün möhkəm əsasların yaradılması zəngin təcrübəyə, böyük istedada, parlaq zəkaya, ali mənəvi keyfiyyətlərə, yüksək siyasi idarəçilik və liderlik qabiliyyətinə, tükənməz enerjiyə malik Heydər Əliyevin sosial-iqtisadi strategiyasının həyata keçirilməsi nəticəsində mümkün olmuşdur. Bu gün Azərbaycanda sosial-iqtisadi, ictimai-mədəni həyatın elə bir sahəsi yoxdur ki, həmin sahənin inkişafı ümummilli liderin adı ilə bağlı olmasın.\nAzərbaycanın milli iqtisadiyyatının formalaşmasında Heydər Əliyevin xidmətləri misilsizdir.\nUlu öndər ölkəmizin gələcək inkişaf kursunu böyük uzaqgörənliklə ifadə etmişdir: "Bir Prezident kimi mən Azərbaycanın iqtisadiyyatında dövlət siyasətini artıq müəyyən etmişəm. Bu, islahatlar yoludur, islahatlar vasitəsilə istehsalın artırılması, inkişaf etdirilməsi, mülkiyyətin özəlləşdirilməsi, özəl bölmənin inkişafına geniş yer verilməsi, bazar iqtisadiyyatı, insanlara sərbəstlik verilməsi, sahibkarlığa, təşəbbüskarlığa şərait yaradılmasıdır. Bu, dövlət siyasətimizin əsas prinsipləridir".\nBu siyasi xətt - fəaliyyət prinsipi 1969-cu ildə Heydər Əliyevin Azərbaycana rəhbərlik etməsi ilə başlanan şərəfli missiyanın əsas qayəsi idi. Məhz həmin dövrdən etibarən Azərbaycanın iqtisadi inkişafının əsaslarının yaradılması, zəngin iqtisadi potensialının ölkənin gələcək inkişafına, xalqın rifahının yüksəlməsinə yönəldilməsi prosesinə start verildi. Azərbaycanın Sovet İttifaqının ən qabaqcıl respublikalarından birinə çevrilməsi üçün bütün sahələrdə geniş islahatlar aparan Heydər Əliyev zəngin idarəçilik təcrübəsi sayəsində o dövrdə sovet Azərbaycanının tarixində böyük dönüş yaratmışdır. Ulu öndərin gərgin fəaliyyəti və qətiyyəti sayəsində Azərbaycanın uzunmüddətli, dinamik və hərtərəfli inkişafını təmin edəcək kompleks inkişaf proqramlarının icrasına başlanmış, iqtisadi və digər sahələrdə SSRİ rəhbərliyi səviyyəsində əlverişli qərarların qəbuluna nail olunmuşdur.\nDahi siyasət korifeyinin həyata keçirdiyi məqsədyönlü tədbirlər nəticəsində respublika iqtisadiyyatında mühüm struktur dəyişiklikləri aparılmış, sənaye və kənd təsərrüfatının bütün sahələrində inkişafa nail olunmuş, yeni sənaye sahələri yaradılmış, istehsalla bilavasitə bağlı olan elmi-tədqiqat sahələrinin inkişafına diqqət artırılmış, mütərəqqi texnologiyaların istehsalata tətbiqi sahəsində Azərbaycan bütün SSRİ-də qabaqcıl mövqeyə yiyələnmiş, istehsal olunan məhsulların keyfiyyəti yaxşılaşmışdır. 1969-1982-ci illərdə Azərbaycanda elektron maşınqayırması, radiosənaye, yüngül və yeyinti sənayesi üçün maşın və avadanlıq istehsalı və digər mütərəqqi sənaye sahələri yaranmışdı. Sənayenin inkişafında elmi-texniki tərəqqinin nailiyyətlərinin geniş tətbiqi nəticəsində 1971-1985-ci illərdə 581 adda yeni tipli maşın, avadanlıq, aparat və cihaz nümunələri yaradılmışdı. Azərbaycanda buraxılan 350 adda məhsul dünyanın 65 ölkəsinə ixrac olunurdu.\nNeft sənayesinin iqtisadi inkişafdakı rolunu nəzərə alan Heydər Əliyev 1970-ci illərdə bu sahənin dinamik inkişafına nail olmuş, neft-kimya sənayesinin modernləşdirilməsini təmin etmişdir. Məhz ulu öndərin rəhbərliyi ilə neft sənayesinin inkişafında yeni mərhələ başlanmış, "qara qızıl"ın Azərbaycanın rifahına xidmət edən vasitəyə çevrilməsinin əsası qoyulmuşdur. Heydər Əliyevin gərgin əməyi sayəsində Azərbaycan həmin illərdə neft məhsulları, neft avadanlığı, polad borular, əlvan metallar, sintetik kauçuk, elektrik mühərrikləri, məişət kondisionerləri, mineral gübrələr, xalça və digər istehsal növləri üzrə Sovet İttifaqında aparıcı yerlərdən birini tuturdu.\nAzərbaycanın zəngin təbii iqlim potensialından Heydər Əliyevin respublikaya rəhbərlik etdiyi illərdə geniş istifadə edilməyə başlandı. Ötən əsrin 60-cı illərinədək Azərbaycan iqtisadiyyatının ənənəvi sahəsi olan kənd təsərrüfatı böhran vəziyyətində olmaqla, ölkəmiz əsas göstəricilər üzrə müttəfiq respublikalar arasında sonuncu yerlərdən birini tuturdu. Belə ki, kənd təsərrüfatı sahəsində məhsuldarlıq aşağı idi, aqrar məsələlərin həllində elmi nailiyyətlərdən çox zəif istifadə edilirdi, bu sahədə demək olar ki, yüksək ixtisaslı kadrlar hazırlanmırdı. Ümummilli liderin uzaqgörən və müdrik siyasəti nəticəsində Azərbaycan o zaman bütün Sovet İttifaqında ən qabaqcıl kənd təsərrüfatı, o cümlədən pambıqçılıq və üzümçülük respublikasına çevrilmişdi.\nPaytaxt Bakıya, Azərbaycanın rayonlarına gözəllik verən yüzlərlə yaşayış binası, mehmanxana, ölkə iqtisadiyyatında mühüm rol oynayan iri istehsal kompleksləri, su anbarları, yaşıllıq zonaları, istirahət ocaqları, yollar Heydər Əliyevin yorulmaz fəaliyyətinin nəticəsidir. Ümummilli lider sonralar o illəri xatırlayarkən demişdir: "1970-ci illərdə görülən işlər, yaradılan bu böyük iqtisadiyyat, sənaye potensialı və neft sənayesi sahəsində görülən işlər, yaranmış potensial Azərbaycan Respublikasının dövlət müstəqilliyinin əsasıdır. Bu gün bəyan etmək istəyirəm ki, o illərdə bu işləri görərkən mən məhz Azərbaycanın gələcəyini, bugünkü müstəqilliyini düşünürdüm. O işləri görərkən mən əmin idim ki, onlar Azərbaycanın sərbəst, müstəqil yaşaması üçün əsas yaradır".\nAzərbaycanın inkişaf tarixinin dinamikası bir daha təsdiq edir ki, Heydər Əliyevin 1969-cu ildə hakimiyyətə gəlişindən sonrakı dövr, əslində respublikamızı müstəqil dövlət quruculuğuna aparan yolun başlanğıcı idi. 1970-ci illərdən başlanan iqtisadi inkişaf, milli-mədəni dirçəliş, özünüdərk, milli ruhun yüksəlişi xalqımızın illərdən bəri qəlbində yaşatdığı dövlətçilik ideyasının milli-azadlıq mübarizəsində əsas hərəkətverici qüvvəyə çevrilməsinə mühüm zəmin yaratdı.\nBəşəriyyətin inkişafına öz layiqli töhfəsini verən, böyük və zəngin tarixə malik olan xalqımız ötən əsrin son onilliyində müstəqilliyini yenidən bərpa etdi. Lakin müstəqilliyin ilk illərində ölkədə yaranmış siyasi böhran, Ermənistanın işğalçılıq siyasəti nəticəsində Azərbaycan ərazisinin 20 faizinin zəbt olunması və bunun nəticəsində 1 milyondan artıq soydaşımızın doğma yurd-yuvasından didərgin düşməsi sosial-iqtisadi böhranı daha da dərinləşdirmiş və beləliklə, ölkə iqtisadiyyatı idarəolunmaz vəziyyətə düşmüşdü. Yeni dövrün tələblərinə uyğun iqtisadiyyatın qurulmaması, yerli və ittifaq miqyasında olan müəssisələr arasında mövcud əlaqələrin qırılması, ölkənin iqtisadi, siyasi, informasiya blokadasına alınması nəticəsində 1990-cı illərin əvvəllərində ÜDM-in, sənaye istehsalının, xarici ticarət dövriyyəsinin həcmi azalmış, inflyasiya idarəolunmaz səviyyəyə çatmışdı. İstehsal sahələrinin sıradan çıxması nəticəsində işsizlik səviyyəsi artmış, əhalinin pul gəliri azalmışdı.\nBelə bir şəraitdə dahi şəxsiyyət, bütün həyatını xalqına və Azərbaycanın müstəqil dövlət quruculuğuna həsr etmiş Heydər Əliyevin hakimiyyətə qayıdışı xalqımızın itirilmiş inamını özünə qaytarmaqla, ölkənin yeni inkişaf dövrünün əsasını qoydu. Xalqın iradəsi və təkidli tələbi ilə 1993-cü ildə siyasi hakimiyyətə qayıdan ulu öndər Azərbaycanı xaos və böhrandan çıxardı, vətəndaş müharibəsinin qarşısını aldı, atəşkəsə nail oldu, böyük xilaskar missiyasını yerinə yetirdi. Bu gün tam əminliklə demək olar ki, əgər o vaxt ölkədə baş verən hadisələrə ulu öndərin şəxsi müdaxiləsi olmasaydı, Azərbaycan adlı bir dövlət dünya xəritəsində olmazdı.\nHeydər Əliyevin hakimiyyətə qayıtması ilə bütün sahələrdə olduğu kimi, ölkəmizin iqtisadi həyatında da taleyüklü dəyişikliklərin əsası qoyuldu, Azərbaycan dövlətini və ölkə iqtisadiyyatını labüd fəlakətdən, hərc-mərclikdən xilas edən Heydər Əliyev ölkənin iqtisadi yüksəlişi üçün təcili tədbirlər görməyə başladı. Ümummilli liderin rəhbərliyi ilə qısa müddət ərzində ölkədə bazar iqtisadiyyatının formalaşması məqsədilə qanunvericilik bazası yaradıldı, məqsədli dövlət proqramları qəbul edildi, institusional islahatlar aparıldı, mülkiyyət münasibətlərində köklü dəyişikliklər edilməsi üçün müvafiq addımlar atıldı. Dahi siyasətçi Heydər Əliyev tərəfindən müəyyənləşdirilmiş strategiyanın əsasını iqtisadiyyatın inkişafına, mövcud resurslardan səmərəli istifadəyə, dünya iqtisadiyyatına inteqrasiyaya və nəticə etibarilə vətəndaşların rifah halının yüksəldilməsinə hesablanan sosialyönümlü bazar iqtisadiyyatının yaradılması təşkil edirdi.\nİqtisadi sahədə islahatların ardıcıl və sistemli şəkildə həyata keçirilməsi məqsədilə ulu öndər beynəlxalq tələblərə uyğun qanunvericilik bazasının yaradılmasını təmin etdi. Heydər Əliyevin rəhbərliyi dövründə iqtisadi sahələrin tənzimlənməsi ilə bağlı 70-dən artıq qanun qəbul edilmiş, 100-dən çox fərman və sərəncam imzalanmış, 30-a yaxın dövlət proqramı təsdiq edilmişdir.\nAzərbaycanın o zamankı məhdud imkanlarını nəzərə alan Heydər Əliyev iqtisadiyyatda ciddi dönüşə nail olmaq üçün respublikanın malik olduğu zəngin karbohidrogen ehtiyatlarından səmərəli istifadəni vacib hesab edirdi. Böyük siyasət korifeyinin ölkə iqtisadiyyatının hərtərəfli inkişafı üçün neft amilindən məharətlə istifadə etməsi, 1994-cü ilin sentyabrında böyük təzyiqlərə baxmayaraq "Əsrin müqaviləsi"nin imzalanmasına nail olması yüksək siyasi iradənin və qətiyyətin təntənəsi idi. Bu saziş həmçinin, Azərbaycanın qapılarını bütün dünyanın üzünə açdı, bu sahədə yeni müqavilələrin imzalanmasını və ölkəyə investisiya qoyuluşunu təşviq etdi. Azərbaycan neftinin dünya bazarlarına çıxarılması üçün 1996-cı ildə Bakı-Novorossiysk, 1999-cu ildə Bakı-Supsa ixrac neft kəmərlərinin istismara verilməsi, Bakı-Tbilisi-Ceyhan əsas ixrac boru kəmərinin inşasına dair sazişin imzalanması ilə ixrac marşrutlarının diversifikasiyasına nail olundu.\nHeydər Əliyev strategiyasına uyğun olaraq, neft-qaz sənayesi iqtisadiyyatın digər sahələrinin inkişafında lokomotiv rolunu oynadı. Düşünülmüş iqtisadi siyasət nəticəsində makroiqtisadi sabitliyə nail olundu və davamlı iqtisadi artımın əsası qoyuldu, iqtisadiyyatın bütün sahələrində islahatlara başlanıldı, əhalinin həyat səviyyəsinin yaxşılaşdırılması istiqamətində ciddi addımlar atıldı. Ulu öndərin müdrik, məqsədyönlü və ardıcıl şəkildə həyata keçirdiyi qlobal, genişmiqyaslı iqtisadi siyasət nəticəsində neft-qaz sənayesi ilə yanaşı, elektrotexnika, maşınqayırma, kimya və digər sahələrin də inkişafı istiqamətində mühüm tədbirlər həyata keçirildi.\nHeydər Əliyevin müəyyən etdiyi sosial-iqtisadi siyasətin mühüm istiqamətlərindən biri infrastrukturun inkişaf etdirilməsi olmuşdur və müasir Azərbaycanın qurucusu bu sahədə də çox mühüm işlərə imza atmışdır. Bu baxımdan ulu öndərin rəhbərliyi ilə həyata keçirilən nəqliyyatın inkişafı siyasətinin mərkəzində ölkə ərazisində beynəlxalq və tranzit dəhliz və yolların, ölkənin regionlararası, şəhər və rayondaxili yol-nəqliyyat infrastrukturunun inkişafı, eləcə də milli nəqliyyat-yol sisteminin dünya kommunikasiya məkanına sürətli inteqrasiyası dururdu. Bu məqsədlə TRASEKA, Şimal-Cənub nəqliyyat dəhlizi, İNOGEYT Proqramının həyata keçirilməsinə başlanıldı. Nəticədə Azərbaycan Xəzər regionunda əsas multimodal nəqliyyat qovşağına və beynəlxalq əhəmiyyətli neft-qaz tranziti ölkəsinə çevrildi.\nÜmummilli liderin təşəbbüsü və rəhbərliyi ilə 1995-ci ildən başlayaraq iqtisadiyyatın bazar münasibətləri əsasında qurulması, aqrar islahatların həyata keçirilməsi, sovxoz və kolxozlara məxsus torpaqların, mal-qaranın və əmlakın kəndlilərə paylanması, qiymətlərin sərbəstləşdirilməsi və s. tədbirlər aqrar bölmənin inkişafına təkan vermiş, kənd təsərrüfatında ciddi struktur dəyişiklikləri aparılmış, yeni sahələr yaranmış, məzmunca fərqli münasibətlər formalaşmışdır. Ulu öndərin memarı olduğu və uğurla həyata keçirdiyi torpaq islahatı kənd təsərrüfatını 1990-cı illərin əvvəllərindəki böhranlı vəziyyətdən xilas etdi və gələcək inkişafının əsasını qoydu.\nÖzəlləşdirilmiş torpaqlarda səmərəli təsərrüfatçılığın, sahibkarlığın inkişafının təmin olunması məqsədilə ümummilli liderin təşəbbüsü ilə kənd təsərrüfatı məhsulları istehsalçılarının əvvəlki vergi borcları silindi, onlara uzun müddətli vergi tətillərinin verilməsinə başlandı və bu proses hazırda da davam edir. Bu gün kənd təsərrüfatı istehsalı ilə məşğul olan hüquqi və fiziki şəxslər torpaq vergisindən başqa bütün digər vergi ödəmələrindən azaddırlar.\nHeydər Əliyev ölkənin gələcək iqtisadi inkişafının məhz özəl sektorla bağlı olduğunu vurğulayırdı: "Sahibkarlığın inkişaf etdirilməsi, sərbəst iqtisadiyyata yol verilməsi, bazar iqtisadiyyatının yaradılması bizim strateji yolumuzdur". Ulu öndərin müəyyən etdiyi və onun rəhbərliyi ilə uğurla həyata keçirilən sahibkarlığın inkişafı strategiyası özəl bölmənin inkişafına yönəlmiş tədbirlərin sistemliliyi, dövlət tənzimlənməsinin liberallaşdırılması, dövlət-sahibkar münasibətlərinin institusionallaşdırılması ilə xarakterizə edilir. Qəbul olunmuş dövlət proqramlarının bu sahənin inkişafında xüsusi rolu oldu, kiçik və orta sahibkarlığın inkişafını iqtisadi siyasətin prioritet istiqamətlərindən birinə çevirdi. Heydər Əliyevin rəhbərliyi ilə sahibkarlıq infrastrukturunun formalaşdırılması istiqamətində mühüm addımlar atıldı, sahibkarlara maliyyə dəstəyi və zəruri texniki yardım (məsləhət, informasiya və s. xidmətlər) göstərən strukturlar formalaşdı. Sahibkarların vergi yükünün azaldılması istiqamətində mənfəət və əlavə dəyər vergisinin dərəcələri aşağı salındı, kiçik sahibkarlıq subyektlərinə vahid vergi tətbiq edilməyə başlandı. Dövlət mülkiyyətinin özəlləşdirilməsinin qanunvericilik bazası yaradıldı və bu sahədə müvafiq dövlət proqramları təsdiq olundu.\nÜmummilli liderin ölkənin gələcək inkişafı ilə bağlı qarşıya qoyduğu vəzifələrdən biri də ölkə regionlarının tarazlı və davamlı inkişafının təmin edilməsi olmuşdur. Heydər Əliyev Azərbaycanın davamlı inkişafı baxımından regionların inkişafını və bölgələrdəki potensialdan səmərəli istifadəni vacib hesab edirdi. Bu baxımdan, 1995-2003-cü illəri regionların sürətli sosial-iqtisadi inkişafına hazırlıq mərhələsi kimi dəyərləndirmək yerinə düşərdi. Bununla belə, o dövrdə bazar münasibətlərinin geniş vüsət alması, hərtərəfli iqtisadi islahatların aparılması, özəlləşdirmə proqramlarının həyata keçirilməsi, milli sahibkarlar sinfinin formalaşması regionların hazırkı inkişafına əlverişli zəmin yaratdı.\nHeydər Əliyev Azərbaycan Respublikasının Prezidenti kimi fəaliyyətə başladığı ilk gündən vətəndaşların həyat səviyyəsinin yüksəldilməsini başlıca məqsəd kimi müəyyənləşdirmişdi. Ölkədə hər bir vətəndaşın rifahının yüksəldilməsi, onun sosial müdafiəsi və layiqli həyat səviyyəsinin təmin edilməsi məqsədləri 1995-ci ildə ümumxalq referendumu ilə qəbul edilmiş ali qanunvericilik sənədində - Konstitusiyada da təsbit edilmişdir. Heydər Əliyevin rəhbərliyi ilə həyata keçirilən tədbirlər sayəsində artıq 1996-cı ildə sosial göstəricilərin dinamikasında müsbət meyillər özünü göstərməyə başlamışdır. Ümummilli liderin müxtəlif illərdə imzaladığı fərman və sərəncamlarla hərbi qulluqçuların, səhiyyə, təhsil, sosial müdafiə, elm, mədəniyyət sahəsində çalışanların əməkhaqları, eləcə də pensiyaların minimum məbləği, şəhid ailələrinin, 20 Yanvar əlillərinin və Azərbaycanın ərazi bütövlüyünün müdafiəsi uğrunda əlil olanların pensiya və müavinətləri bir neçə dəfə artırılmış, müxtəlif sahələrdə böyük xidmətləri olan şəxslərin sosial vəziyyətini yaxşılaşdırmaq məqsədilə fərdi təqaüdlər təsis edilmişdir.\nErmənistanın təcavüzü nəticəsində öz doğma yurd-yuvasından didərgin düşmüş qaçqınların və məcburi köçkünlərin sosial müdafiəsi daim ulu öndərin diqqət mərkəzində olmuşdur. Məhz Heydər Əliyevin təşəbbüsü ilə qaçqın və məcburi köçkünlərin maddi vəziyyətinin və yaşayış şəraitinin yaxşılaşdırılması məqsədilə bir sıra qanun, fərman və sərəncamlar imzalanmışdır. Ümummilli liderin müdrik qərarı ilə Dövlət Neft Fondundan ilk vəsait qaçqın və məcburi köçkünlərin sosial-məişət şəraitinin yaxşılaşdırılmasına yönəldilmişdir. Məcburi köçkünlərin çadırlardan müasir evlərə köçürülməsi, onların haqq səsinin dünyaya və beynəlxalq təşkilatlara çatdırılması sahəsində ilk addımları da məhz Heydər Əliyev atmışdır.\nXalqa xidməti ən böyük xoşbəxtlik kimi dəyərləndirən ulu öndər demişdir: "İstər bir azərbaycanlı, Azərbaycan Respublikasının vətəndaşı, istərsə də onun rəhbəri, Prezidenti kimi mənim həyat amalım yalnız sizə - bütün varlığım qədər sevdiyim Azərbaycan xalqına, dövlətçiliyimizə, ölkəmizin iqtisadi, siyasi, mənəvi inkişafına xidmət olmuşdur. Bu yolda bütün gücümü və iradəmi yalnız müdrik və qədirbilən xalqımdan almışam. Ən çətin anlarda, ən mürəkkəb vəziyyətlərdə yalnız və yalnız xalqıma arxalanmışam. Bu da mənə dözüm, iradə verib və bütün uğurlarımı təmin edib".\nHeydər Əliyevin balanslaşdırılmış xarici siyasəti sayəsində Azərbaycan dünyanın siyasi xəritəsində geostrateji mövqeyini möhkəmləndirmiş, ölkəmiz Cənubi Qafqazın lokomotiv dövlətinə, regionda gerçəkləşdirilən bütün transmilli layihələrin təşəbbüskarına və fəal iştirakçısına çevrilmişdir. Ulu öndərin çoxsaylı xarici səfərləri, ikitərəfli və beynəlxalq səviyyədə imzalanmış mühüm saziş və sənədlər, uğurlu neft diplomatiyası, beynəlxalq və regional təşkilatlarla aparılan gərgin iş ölkəmizin inkişafının sürətləndirilməsinə mühüm töhfəsini vermişdir. Heydər Əliyevin təşəbbüsü ilə Birləşmiş Millətlər Təşkilatının qurumları, Avropa İttifaqı, İqtisadi Əməkdaşlıq Təşkilatı, Avropa Şurası, eləcə də Dünya Bankı, Beynəlxalq Valyuta Fondu, Avropa Yenidənqurma və İnkişaf Bankı və s. kimi beynəlxalq institutlarla səmərəli əməkdaşlıq yaradılmışdır.\nBeləliklə, Heydər Əliyev strategiyasının həyata keçirilməsi nəticəsində 1995-ci ildən Azərbaycanda inkişafın yeni mərhələsi - bərpa və dinamik inkişaf dövrü başlanmışdır. 1995-2003-cü illər ərzində ümumi daxili məhsul 90,1 faiz, dövlət büdcəsinin gəlirləri 3,9 dəfə, ölkənin valyuta ehtiyatları 85 dəfə, sənaye məhsulunun həcmi 22,4 faiz, kənd təsərrüfatı istehsalı 52,8 faiz, xarici ticarət dövriyyəsi 4 dəfə, iqtisadiyyatda məşğul olanların orta aylıq əməkhaqqı 6,2 dəfə artdı, inflyasiya səviyyəsi 2-3 faizə qədər endirildi. Bu dövrdə iqtisadiyyata bütün maliyyə mənbələri hesabına 20 milyard ABŞ dolları həcmində investisiyanın qoyulması təmin olundu.\nMüasir Azərbaycan dövlətinin banisi Heydər Əliyevin misilsiz idarəçilik qabiliyyəti, gərgin əməyi nəticəsində əldə olunmuş nailiyyətlər sonrakı illərdə ölkə iqtisadiyyatının davamlı və dinamik inkişafı üçün möhkəm zəmin yaratdı.\nÖlkəmizin son 20 ildə iqtisadi və demokratik inkişaf, hüquqi dövlət və vətəndaş cəmiyyəti quruculuğu istiqamətində qazandığı böyük nailiyyətlər də məhz ümummilli lider Heydər Əliyev tərəfindən formalaşdırılmış möhkəm təmələ əsaslanır.\nAzərbaycan Respublikasının Prezidenti cənab İlham Əliyevin düşünülmüş, çevik və qətiyyətli, uzaqgörən iqtisadi siyasəti sayəsində qazanılmış uğurlar daha da möhkəmləndirilmiş, ölkəmiz iqtisadi sahədə keçid dövrünü uğurla başa vurmuşdur. Davamlı və dinamik inkişafı özündə ehtiva edən özünəməxsus milli inkişaf modeli ilə tanınan Azərbaycan hazırda inkişafının keyfiyyətcə yeni mərhələsini yaşayır və yeni-yeni uğurlara imza atır. Belə ki, 2003-cü ildə ölkədə ÜDM istehsalı 7,1 milyard manat təşkil edirdisə, 2012-ci ildə bu göstərici 54 milyard manata çatmış, iqtisadiyyatda real artım 3,4 dəfə olmuşdur. Yaradılmış münbit şərait, davamlı və sürətli iqtisadi inkişaf nəticəsində ölkənin iqtisadi təhlükəsizliyini təmin edə biləcək valyuta ehtiyatları formalaşdırılmış və hazırda onun həcmi 46,5 milyard ABŞ dollarını ötmüşdür. Ölkəmizdə formalaşdırılmış əlverişli biznes və investisiya mühiti investisiya axınının sürətlənməsinə şərait yaratmış, son on ildə iqtisadiyyata yatırılan investisiyaların həcmi 132 milyard ABŞ dolları təşkil etmişdir. Adambaşına düşən xarici investisiyaların həcminə görə MDB və Şərqi Avropada aparıcı dövlətlərdən olan Azərbaycan artıq xaricə investisiya yatıran ölkəyə çevrilmişdir.\nÖlkənin dinamik sosial-iqtisadi inkişafında infrastrukturun, o cümlədən etibarlı nəqliyyat sisteminin inkişafının zəruriliyini nəzərə alaraq transmilli nəqliyyat layihələri çərçivəsində, o cümlədən TRASEKA və Şimal-Cənub beynəlxalq dəhlizlərinin Azərbaycan seqmentində avtomobil magistrallarının tikintisi və yenidənqurulması, regionlarda yol şəbəkələrinin bərpası işləri həyata keçirilmişdir. Bakı-Tbilisi-Qars dəmir yolunun inşası nəticəsində Avropa və Asiya arasında birbaşa dəmir yolu əlaqəsinin yaradılması mümkün olacaqdır.\nÜmummilli liderin müəyyənləşdirdiyi inkişaf kursuna uyğun olaraq ölkədə sənayeləşmə siyasəti uğurla davam etdirilir. Yeni və müasir texnologiyalara əsaslanan elektrotexnika, əlvan metallurgiya, maşınqayırma, kənd təsərrüfatı məhsullarının emalı, tikinti materiallarının istehsalı da daxil olmaqla, təkcə 2012-ci il ərzində 100-ə yaxın sənaye müəssisəsinin istifadəyə verilməsi, 90-dan artıq sənaye müəssisəsinin inşasının davam etdirilməsi qeyri-neft sektorunun inkişafında mühüm rol oynayır.\nAzərbaycanın ilk telekommunikasiya peykinin orbitə çıxarılması iqtisadiyyatın şaxələndirilməsi, informasiya müstəqilliyinin və təhlükəsizliyinin təmin edilməsi, ölkəmizdə kosmik sənayesinin inkişaf etdirilməsi və beynəlxalq kosmik məkana inteqrasiya istiqamətində mühüm addımdır.\nPrezident İlham Əliyevin sərəncamlarına əsasən, Balaxanı Sənaye, Sumqayıt Kimya Sənaye və Sumqayıt Yüksək Texnologiyalar parklarının yaradılmasına başlanılmışdır. Bu layihələr müasir texnologiyalardan istifadə etməklə rəqabətqabiliyyətli və ixracyönümlü yeni məhsul istehsalının artırılması, iş yerlərinin açılması, xarici investisiyaların cəlb edilməsi baxımından da böyük əhəmiyyət kəsb edir.\n2003-2012-ci illərdə əhalinin sosial müdafiəsinin gücləndirilməsi ilə bağlı tədbirlərin həyata keçirilməsi üçün büdcə vəsaitlərinin həcmi 5 dəfədən çox, orta aylıq əməkhaqqı 6 dəfədən çox, əhalinin gəlirləri 7 dəfəyədək, minimum pensiyanın məbləği 8,5 dəfə, minimum əməkhaqqı 17 dəfə artmış, 1,2 milyondan çox yeni iş yeri açılmış, yoxsulluq səviyyəsi 6 faizədək azalmışdır.\nAzərbaycanın əldə etdiyi uğurlar beynəlxalq təşkilatların, aparıcı reytinq agentliklərinin qiymətləndirmələrində öz əksini tapır. Belə ki, "Doing Business" hesabatına görə 2009-cu ildə ölkəmiz dünya ölkələri arasında "Ən islahatçı ölkə" kimi qiymətləndirilmişdir. Dünya İqtisadi Forumunun son hesabatına əsasən, Azərbaycan dünyanın 50 ən rəqabətqabiliyyətli iqtisadiyyatları qrupuna daxil olmuş və MDB ölkələri arasında birincilik mövqeyini saxlamışdır. BMT-nin İnsan İnkişafı Hesabatına əsasən isə Azərbaycan "İnsan inkişafı indeksi"nə görə yüksək insan inkişafı qrupunda yer almışdır. Son illər "Standart & Poor's", "Moody's" və "Fitch Ratings" kimi nüfuzlu reytinq agentlikləri tərəfindən isə Azərbaycanın reytinqi ardıcıl olaraq artırılmışdır.\nÜmummilli liderin möhkəm təməlini yaratdığı xarici siyasət kursunun Prezident İlham Əliyev tərəfindən böyük uğurla davamının nəticəsidir ki, indi Azərbaycanın səsi dünyanın ən mötəbər tribunalarından gəlir, üçrəngli bayrağımız yüksəklərə qaldırılır. Azərbaycan 2011-ci ilin sonlarında 155 ölkənin etimadını qazanaraq BMT-nin Təhlükəsizlik Şurasının qeyri-daimi üzvü seçilməsi ölkəmizin beynəlxalq aləmdə getdikcə artan nüfuzunun və sürətli iqtisadi inkişafının daha bir göstəricisidir.\nPrezident İlham Əliyevin bəyan etdiyi kimi, hazırda qarşıda duran ən başlıca məqsəd Azərbaycanı inkişaf etmiş dövlətlər səviyyəsinə çatdırmaqdır. Bu baxımdan ölkənin inkişafının hazırkı mərhələsində qarşıya qoyulmuş əsas hədəflər çoxşaxəli, innovasiya yönümlü iqtisadiyyatın formalaşdırılması, əhalinin rifahının davamlı olaraq yaxşılaşdırılması, habelə elmin, mədəniyyətin inkişafında, ictimai həyatın bütün istiqamətlərində yeni nailiyyətlərin əldə olunmasıdır. Dövlət başçısının 29 dekabr 2012-ci il tarixli fərmanı ilə təsdiq edilmiş "Azərbaycan 2020: gələcəyə baxış" İnkişaf Konsepsiyası qarşıya qoyulmuş mühüm vəzifələrin yerinə yetirilməsində mühüm rol oynayacaqdır. Bu İnkişaf Konsepsiyası sosial-iqtisadi inkişafın keyfiyyətcə yeni mərhələsində Azərbaycanın gələcək inkişaf perspektivlərini dərin elmi əsaslarla müəyyənləşdirən konseptual əhəmiyyətli sənəddir.\nBeləliklə, siyasi və makroiqtisadi baxımdan sabit, davamlı və dayanıqlı iqtisadi inkişafa malik ölkə, Avropanın enerji təhlükəsizliyinin təmin olunmasında etibarlı tərəfdaş, qlobal enerji və nəqliyyat layihələrinin fəal iştirakçısı, beynəlxalq tədbirlər məkanı kimi tanınan Azərbaycanın bugünkü uğurları məhz Heydər Əliyev siyasətinin layiqincə davam etdirilməsinin məntiqi nəticəsidir.\nAzərbaycan Respublikasının Prezidenti cənab İlham Əliyevin qeyd etdiyi kimi: "Heydər Əliyev bütün zamanlarda, bütün dövrlərdə Azərbaycan xalqına ləyaqətlə xidmət etmişdir. Azərbaycanın müstəqilliyinin əbədi, dönməz olmasında, iqtisadi potensialının möhkəmlənməsində, bölgədə və dünyada nüfuzunun artmasında onun müstəsna xidmətləri var. Hazırda bu siyasət davam etdirilir. Bu gün Heydər Əliyev bizimlə deyil, ancaq onun siyasəti yaşayır, onun qurduğu müstəqil Azərbaycan yaşayacaqdır".\nBu siyasət Prezident İlham Əliyevin rəhbərliyi ilə qarşıya qoyulan bütün hədəflərin gerçəkləşməsinə, müstəqil Azərbaycanın gələcək tərəqqisinə, daha qüdrətli dövlətə çevrilməsinə, xalqımızın daha firavan həyatına qovuşmasına mütləq əminlik yaradır.\nAzərbaycan Respublikasının iqtisadi inkişaf naziri


Prezident müsəlman ölkələrinin səfirləri ilə görüşdü\n10 İyul 2014 11:35\nİlham Əliyev: "Biz hamımız çalışmalıyıq ki, İslam həmrəyliyini gücləndirək, müsəlman ölkələri arasındakı birliyi daha da möhkəmləndirək"\nGörüş iştirakçılarını salamlayan Prezident deyib:\n"Hörmətli səfirlər, mən sizi ürəkdən salamlayıram. Müqəddəs Ramazan ayında bizim görüşlərimiz ənənəvi xarakter daşıyır. Bizim ölkələrdə ənənələrə böyük hörmət vardır. Bir çox məsələlər, ənənələr bizim xalqlarımızı birləşdirir. Fürsətdən istifadə edərək xahiş edirəm ki, mənim səmimi salamlarımı və ən xoş arzularımı təmsil etdiyiniz ölkələrin dövlət və hökumət başçılarına çatdırasınız. Biz sizinlə il ərzində müxtəlif tədbirlərdə dəfələrlə görüşürük, təmsil etdiyiniz ölkələrin dövlət və hökumət başçılarının, digər yüksək vəzifəli şəxslərin Azərbaycana səfərləri zamanı. Bir sözlə, il ərzində biz tez-tez təmasda oluruq. Amma müqəddəs Ramazan ayında bizim görüşümüzün əlbəttə ki, xüsusi əhəmiyyəti vardır. Mən çox şadam ki, təmsil etdiyiniz ölkələr ilə Azərbaycanın çox sıx əlaqələri vardır".\n"Siyasi əlaqələrimiz çox yüksək səviyyədədir"\nDövlət başçısı qeyd edib ki, bizim siyasi əlaqələrimiz çox yüksək səviyyədədir, humanitar sahədə, mədəniyyətlə bağlı məsələlərin həllində çox fəal əməkdaşlıq edirik:\n"Əlbəttə, biz hamımız istərdik ki, iqtisadi sahədə də əlaqələr yüksək səviyyədə olsun və buna çalışırıq. Hesab edirəm ki, indiki şəraitdə birgə iqtisadi təşəbbüslər, investisiya layihələri, biznes qurumlarının birgə fəaliyyəti əlaqələrimizi möhkəmləndirə bilər. Bu yaxınlarda Azərbaycan səfirləri ilə keçirdiyim görüşdə qeyd etdim ki, müsəlman ölkələri ilə bizim əlaqələrimiz xarici siyasətimizin prioritetlərindən biridir".\nİlham Əliyevin sözlərinə görə, biz hamımız çalışmalıyıq ki, İslam həmrəyliyini gücləndirək, müsəlman ölkələri arasındakı birliyi daha da möhkəmləndirək: "Mən şadam ki, beynəlxalq arenada biz daim bir-birimizi dəstəkləyirik, beynəlxalq təşkilatlarda uğurlu əməkdaşlıq edirik, xüsusilə BMT-də. BMT-də bir-birimizə göstərdiyimiz dəstək bizim mövqelərimizi gücləndirir və haqq-ədalət də bunu tələb edir. Xüsusilə Ermənistan-Azərbaycan, Dağlıq Qarabağ məsələsinin həlli işində müsəlman ölkələrinin BMT-də göstərdiyi dəstək bizi xüsusilə sevindirir. Uzun illərdir ki, Azərbaycanın beynəlxalq birlik tərəfindən tanınan əraziləri işğal altındadır".\n"Müsəlman ölkələrinin maraqlarını bundan sonra da müdafiə edəcəyik"\nAzərbaycan prezidenti vurğulayıb ki, beynəlxalq hüquq normaları Ermənistan tərəfindən kobudcasına pozulub: "Ermənilər bizə qarşı etnik təmizləmə siyasəti aparmışlar, Xocalı soyqırımını törətmişlər. İşğal edilmiş torpaqlarda bizim bütün tarixi, dini abidələrimiz ermənilər tərəfindən dağıdılmışdır. Bu münaqişə dünyada nadir münaqişələrdəndir ki, BMT Təhlükəsizlik Şurası erməni silahlı qüvvələrinin Azərbaycan torpaqlarından çıxarılması ilə bağlı dörd qətnamə qəbul etmişdir. Ona görə əlbəttə ki, Azərbaycanın mövqeyinin dəstəklənməsi həm beynəlxalq hüquqa göstərilən hörmətdir, eyni zamanda, qardaşlıq, dostluq nümunəsidir.\nBiz də öz tərəfimizdən üzv olduğumuz bütün beynəlxalq təşkilatlarda müsəlman ölkələrinin maraqlarını müdafiə edirik, bundan sonra da müdafiə edəcəyik. Bilirsiniz ki, Azərbaycan İslam Əməkdaşlıq Təşkilatı çərçivəsində də çox fəal iştirak edir, öz rolunu artırır. İslam Əməkdaşlıq Təşkilatının beynəlxalq nüfuzunun qaldırılması işinə biz praktiki töhfəmizi veririk. İki il ərzində Azərbaycan BMT Təhlükəsizlik Şurasının üzvü olmuşdur. Bu iki il ərzində iki dəfə bu mötəbər quruma sədrlik etmişdir. İki dəfə bizim tərəfimizdən irəli sürülmüş təşəbbüs nəticəsində məsələlər müzakirəyə çıxarılmışdır. Onlardan biri beynəlxalq terrorizmə qarşı mübarizə məsələlərinə aid idi. Beynəlxalq terrorizmə qarşı mübarizə bizim ümumi işimizdir. İkinci mövzu isə İslam Əməkdaşlıq Təşkilatı ilə BMT arasındakı əməkdaşlıq məsələləri idi. Bu, əslində bizim prioritetlərimizi əyani şəkildə göstərir. Əminəm ki, gələcəkdə də bizim ölkələrimiz İslam Əməkdaşlıq Təşkilatı çərçivəsində uğurla əməkdaşlıq edəcək və biz bir-birimizi daim dəstəkləyəcəyik".\n"İslam sülh, mərhəmət dinidir"\nDövlət başçısı deyib ki, eyni zamanda, mədəniyyətlərarası dialoqun gücləndirilməsi üçün Azərbaycan praktiki addımlar atır: "Bildiyiniz kimi, İslam Əməkdaşlıq Təşkilatı ilə Avropa Şurası arasındakı əlaqələrin inkişafında bizim xüsusi rolumuz vardır. 2008-ci ildə Bakıda İslam Əməkdaşlıq Təşkilatı və Avropa Şurası ölkələrinin nazirlərinin birinci birgə tədbiri keçirilmişdir. Bu təşəbbüsə "Bakı prosesi" adı verilmişdir. Artıq "Bakı prosesi" beynəlxalq aləmdə tanınan və hörmətlə qəbul edilən bir prosesdir".\nİlham Əliyev xatırladıb ki, hazırda Azərbaycan Avropa Şurası Nazirlər Komitəsinə sədrlik edir, öz prioritetlərini açıq şəkildə bəyan etmişdir: "Çalışacağıq ki, mədəniyyətlərarası, dinlərarası dialoqun gücləndirilməsi üçün əlavə töhfəmizi verək. Buna çox böyük ehtiyac vardır. Əfsuslar olsun ki, Avropanın bəzi ölkələrində İslamafobiyaya qarşı adekvat münasibət göstərilmir. Bəzi ölkələrdə antimüsəlman meyilləri güclənir və aidiyyəti dövlət qurumları adekvat tədbirlər görmürlər. Biz öz tərəfimizdən çalışırıq ki, İslam mədəniyyəti, dini, tarixi haqqında Avropa ictimaiyyətini geniş şəkildə məlumatlandıraq, göstərək ki, İslam sülh, mərhəmət dinidir".\n"Səylərimizi birləşdirməyə çalışmalıyıq"\nPrezident bildirib ki, bizim ölkələrimizin çox zəngin və qədim tarixi, mədəniyyəti vardır. Bu məqsədlə müxtəlif ölkələrdə Azərbaycan günləri, Azərbaycan mədəniyyət tədbirləri mütəmadi qaydada keçirilir: "Hesab edirəm ki, bəzi tədbirləri biz təmsil etdiyiniz ölkələrlə birgə keçirə bilərik. Bildiyiniz kimi, yaxın üç il ərzində Bakıda həm Avropa, həm İslam Həmrəyliyi Oyunları keçiriləcəkdir. Əlbəttə ki, bu oyunlar böyük idman bayramı olacaqdır. Ancaq, eyni zamanda, hesab edirəm ki, bu oyunların keçirilməsi mədəniyyətlərarası dialoqun inkişafına da öz müsbət təsirini göstərəcəkdir.\nBir sözlə, əziz dostlar, birgə səylərimiz, fəaliyyətimiz nəticəsində əminəm ki, bizim ölkələrdə, bölgədə və dünyada proseslər daha müsbət istiqamətdə gedəcəkdir. Müsəlman ölkələrinin çox böyük potensialı, böyük əhalisi, təbii resursları, iqtisadi potensialı vardır. Çalışmalıyıq səyləri birləşdirək ki, xalqlarımız üçün daha da gözəl gələcək yaradaq".\nMərakeş səfiri: "Azərbaycan heyrətamiz şəkildə inkişaf edir"\nMərakeş Krallığının Azərbaycandakı səfiri Həsən Hami çıxış edərək deyib: "Zati-aliləri cənab İlham Əliyev. Bu gün bizi qəbul etdiyinizə görə Sizə təşəkkür edirik. Azərbaycanda təmsil olunan bütün müsəlman ölkələrinin səfirləri və müvəqqəti işlər vəkilləri adından Sizə müqəddəs Ramazan bayramı və qarşıdan gələn fitrə bayramı münasibətilə ən xoş arzularımı çatdırıram. Allah Sizi, ailənizi və qardaş Azərbaycan xalqını qorusun. Zati-aliləri, Azərbaycan heyrətamiz şəkildə inkişaf edir və ölkənizin iqtisadiyyatı dünyanın ən dinamik inkişaf edən iqtisadiyyatları sırasındadır. Ümumi daxili məhsul 3,4 dəfə artmış, strateji valyuta ehtiyatları 50 milyard dollara çatıb, iqtisadiyyata 170 milyard dollara yaxın sərmayə yatırılıb. Eyni zamanda, bu siyasət siyasi, iqtisadi və sosial islahatlarla müşayiət olunur. Bu, hər mənada böyük bir nailiyyətdir".\nSəfir qeyd edib ki, ötən illər ərzində Azərbaycan mədəniyyətlərarası dialoq, insan inkişafının təhlükəsizliyi, ətraf mühitin qorunması, enerji və digər mövzulara həsr olunmuş beynəlxalq konfranslara ev sahibliyi edib. Bu sırada Humanitar Forumu, Davos Dünya İqtisadi Forumunu və İslam Əməkdaşlıq Təşkilatı çərçivəsində Fələstinə dəstək üzrə beynəlxalq konfransı qeyd etmək olar. İnsanları yaxınlaşdıran bu yanaşma təqdirəlayiqdir: "Əminəm ki, Azərbaycan məhz bu ovqatla 2015-ci ildə ilk Avropa Oyunlarını və 2017-ci ildə İslam Həmrəyliyi Oyunlarını təşkil edəcəkdir. Bu mötəbər tədbirlərin keçirilməsində Azərbaycana uğurlar diləyirik.\nZati-aliləri, bütün bu nailiyyətlər Azərbaycanın sabit və təhlükəsiz ölkə olduğunu təsdiq edir. Sizin müdrik və tarazlaşdırılmış siyasətiniz nəticəsində Azərbaycan regional və beynəlxalq əhəmiyyətli məsələlərin sülh yolu ilə həllinə töhfə verir. Bu baxımdan, İslam Əməkdaşlıq Təşkilatının mövqeyini bir daha vurğulayır və ümid edirik ki, Dağlıq Qarabağ münaqişəsi danışıqlar yolu ilə, Azərbaycanın ərazi bütövlüyü və suverenliyi çərçivəsində həll ediləcəkdir. Zati-aliləri, icazə verin bir daha Sizə möhkəm cansağlığı, Azərbaycan xalqına isə gələcəkdə də tərəqqi və çiçəklənmə arzulayım. Təşəkkür edirəm".


Səudiyyə Ərəbistanı şahzadəsi necə uşaq olub? Səudiyyə taxtının varisinin müəllimi danışır - BBC News Azərbaycanca\nSəudiyyə Ərəbistanın varisi, şahzadə Məhəmməd bin Salman əl-Saud faktiki olaraq ölkənin lideridir. Şahzadəni krallığın həyatını dəyişəcək hökmdar adlandırırlar. Onun adı jurnalist Camal Kaşıkçının (Jamal Khashoggi) qətlində hallandırılır. BBC-nin ərəbcə xidmətinin əməkdaşı Rəşid Sekkay gənc şahzadəyə 1990-cı illərin ortalarında ingilis dilini öyrətməsi barədə xatırələrini danışır.\n1996-cı ildə mən Ciddədəki nüfuzlu "Əl-Ancal" məktəbində müəllim işləyirdim. Qəfildən mənə zəng gəldi. Ər-Riyadın qubernatoru şahzadə Salman ibn Abdul Əziz əl-Saud ailəsiylə birgə müvəqqəti olaraq bizim liman şəhərinə köçmüşdü.\nOnun uşaqlarına ingilis dili müəllimi lazım idi. Gələcək monarx məktəb administrasiyası ilə əlaqə saxlayıb və tezliklə məni kral sarayına apardılar. Mən krallığın birinci nigahdan olan uşaqlarına - şahzadə Turkiyə, şahzadə Nayefə, şahzadə Xalidə və əlbəttə ki, şahzadə Məhəmmədə ingilis dili dərsi keçməliydim.\nMən şəhərin zəngin rayonunda yaşayırdım. Hər səhər saat 7-də sürücü məni evdən götürərək "Əl-Ancal" məktəbinə aparırdı. Dərs bitdikdən sonra isə məni saraya aparırdılar.\nImage caption Rəşid Sakkay Ciddədəki "Əl Ancal" məktəbinin qapısında\nÇoxlu təhlükəsizlik qapısından keçən avtomobil ideal şəkildə qulluq olunan bağlara sahib təmtəraqlı mülklərin yanından ötüb keçirdi. Bağa ağ uniformada olan şəxslər qulluq edirdilər.\nAvtomobilllərin saxlanma yeri isə elit avtomobillərlə dolu idi. Məhz o zaman mən həyatımda ilk dəfə olaraq çəhrayı rəngdə "cadillac" gördüm.\nSarayda məni krallığın idarəçisi, şahzadə Məhəmmədlə yaxın və dost olan orta yaşlı Mansur əl-Şəhri adlı şəxs qarşıladı.\nMəhəmmədə mənim dərslərimdə oturmaqdansa sarayın mühafizəsiylə vaxt keçirmək daha maraqlı idi. Uşaqların arasında ən böyük olduğuna görə, o öz istədiyini edə bilərdi. Mən kiçik şahzadələrin diqqətini yalnız Məhəmməd olmayan vaxtı cəlb edə bilirdim.\nYadımdadır ki, o, sinif otağına mühafizəçilərdən götürdüyü ratsiya telefon gətirmişdi. Dərsdə oturan zaman o ratsiya vasitəsiylə qardaşları və mühafizəçilərlə danışırdı. Onlarla zarafatlaşır və arada mənim haqqımda cəsarətli atmacalar da atırdı.\nImage caption Məhəmmədin atası Salman o zaman Ər-Riyadın qubernatoru idi\nHazırda 33 yaşlı şahzadə krallığın baş nazir postunu tutur. O, Səudiyyə taxtının gələcək varisidir. Ötən ildən bu yana faktiki olaraq ölkənin lideri olan Məhəmməd özünü müasir göstərməyə səy göstərir. Dini fundamentalistlərin qarşı çıxmasına baxmayaraq, şahzadə krallığın ehtiyacı olan iqtisadi islahataları və yetərincə mühafizəkar olan ölkədə liberallaşma proqramını həyata keçirməyə başlayıb.\nMüşahidəçilər islahatları müsbət qiymətləndirsələr də, şahzadə Məhəmmədi insan haqqlarını pozmaqda - qonşu Yəməndəki sonsuz hərbi əməliyyatlara, Camal Kaşıkçının ölümü və Səudiyyə rəhbərliyinin İstanbuldakı ərəb konsulluğunda onunla bağlı səslənən fikirlərə görə tənqid edirlər.\nImage caption Şahzadə Məhəmməd Səudiyyə Ərəbistanının xarici siyasət arenasındakı fəliyyətinə görə tənqid edilir\nKrallıq rəhbərliyi cinayətlə bağlı 11 nəfərə qarşı ittiham irəli sürüb. Lakin krallıq şahzadə Məhəmmədin hansısa şəkildə cinayətdə iştirakını təkzib edir.\nBir dəfə şahzadə Məhəmmədin anası, şahzadənin məni "əsl centlmen" hesab etdiyini söyləyərək təəccübləndirmişdi. Mən heç vaxtı şahzadə ilə görüşməmişəm.\nSəudiyyə Ərəbistanında kral qanından olan qadınlar tanımadıqları insanın qarşısına çıxmırlar. Sarayda mənim gördüyüm yeganə qadın Filippindən olan tibb bacısı idi.\nMən daima müşahidə edildiyimdən xəbərsiz idim. Şahzadə mənə divarlardan asılan daxili müşahidə kamerasını göstərdikdən sonra dərslər zamanı özümü çox narahat hiss edirdim.\nMən Məhəmmədlə və onun qohumlarıyla kifayət qədər tez yaxınlaşdım. Baxmayaraq ki, mənim şagirdlərim təmtəraq içində böyüyən şahzadələr idi, onlar özünü adi uşaq kimi aparırdılar. Onlar üçün oxumaq maraqlı idi, lakin oynamaq üçün səbirsəzlənirdilər.\nBir dəfə saray idarəçisi Mansur Əl-Şəhri gələcək kralın mənimlə tanış olmaq istədiyini söylədi. Salman uşaqlarının dərsinin necə getdiyini öyrənmək istəyirdi. Mən fikirləşdim ki, bu Məhəmmədin davranışlarını müzakirə etmək üçün yaxşı imkandır.\nMən saray protokollarıyla bağlı yaxşı məlumatı olan digər müəllimlərlə yanaşı taxt varisinin qəbulunda oturub gözləyirdim. Mən tilsimlənmiş kimi müəllimlərin bir-birinin ardıyca varisə yaxınlaşaraq təzim etdiklərinə,əlini öpdüklərinə, uşaqlara aid məsələləri tez müzakirə edərək kənara çəkildiklərinə baxırdım.\nImage caption Səudiyyə Ərəbistanının ABŞ-dakı hazırkı səfiri şahzadə Xalid ibn Salman da Raşid Sekkaydan ingilis dili dərsi alıb\nMənim növbəm çatan zaman başa düşdüm ki, mən Salmana təzim edə bilməyəcəm. Mən bunu heç vaxt etməmişdim. Qorxu məni tam iflic vəziyyətinə salmamış gələcək kralın əlini tutaraq möhkəm sıxdım. Mən onun üzündəki təəccüblü gülümsəməni xatırlayıram. Lakın taxtın varisi mənim səhvim barədə bir şey demədi.\nMən də öz növbəmdə Məhəmmədin dərslərimdə nə oyundan çıxdığını söyləmədim. Çünki buna qədər artıq mən işdən imtina edərək, Britaniyaya qayıtmaq barədə qərar qəbul etmişdim.\nBir qədər sonra əl-Şəhri saray etiketlərini pozduğuma görə məni danladı. Şahzadə Məhəmməddən və həmçinin kralllığın ABŞ-dakı səfiri olan şahzadə Xaliddən savayı mənim şagirdlərimdən heç biri rəsmi vəzifə tutmayıblar.\nBu gün mən keçmiş şagirdimin beynəlxalq arenada necə addımlar atdığını müşahidə edərkən həyatımın maraqlı epizodunu xatırlayıram.


Hikmət Hacıyev: “Ulu Öndər Şuşa və digər torpaqlarımızın azad olunacağına tam əmin idi” | Report.az\nHikmət Hacıyev: “Ulu Öndər Şuşa və digər torpaqlarımızın azad olunacağına tam əmin idi”\nHikmət Hacıyev: “Ulu Öndər Şuşa və digər torpaqlarımızın azad olunacağına tam əmin idi” Azərbaycan Prezidentinin köməkçisi - Prezident Administrasiyasının Xarici siyasət məsələləri şöbəsinin müdiri Hikmət Hacıyev ümummilli lider Heydər Əliyevin doğum günü ilə bağlı rəsmi tviter səhifəsində paylaşım edib.\n10 May , 2022 02:26\nAzərbaycan Prezidentinin köməkçisi - Prezident Administrasiyasının Xarici siyasət məsələləri şöbəsinin müdiri Hikmət Hacıyev ümummilli lider Heydər Əliyevin doğum günü ilə bağlı rəsmi tviter səhifəsində paylaşım edib.\n“Ulu Öndər Heydər Əliyevin əziz xatirəsini dərin hörmət və ehtiramla anırıq. Müasir, güclü və daim tərəqqidə olan Azərbaycan onun amalı və həyatının ümdə məqsədi idi. Ulu Öndər Şuşa və digər torpaqlarımızın azad olunacağına və Ata Vəsiyyətinin yerinə yetiriləcəyinə tam əmin idi”.\nİngilis versiyası Hikmat Hajiyev: Great leader was confident that Shusha and other lands would be liberated\nRus versiyası Хикмет Гаджиев: Великий лидер был уверен, что Шуша и другие земли будут освобождены


Roman dil qrupuna daxil olan dillər hansılardır? | Quedeus\nRoman dil qrupuna daxil olan dillər hansılardır?\nCoğrafiya Jan 05 2018 Cavabla\nTornado answered on Jan 05 2018\nRoman dilləri Hind-Avropa dil ailəsinin alt qrupuna daxildir. Bu dil qrupunun Roman adlanması qədim Roma imperiyası ilə bağlıdır.\nBöyük coğrafi kəşflər və müstəmləkəçilik nəticəsində Roman dilləri Amerika və Afrika qitələri başda olmaqla digər qitələrə yayılmışdır. Fransız, italyan, ispan, portuqal, rumın dilləri, katalon dilləri bu qrupa daxil olan başlıca dillərdir.\nFransız dili: - roman dilləri içərisində ən geniş yayılmış dillərdən olub rəsmi olaraq 29 ölkənin dövlət dilidir və 200 milyon adam bu dildə danışır.\nİspan dili: - Latın Amerikası ölkələrində, Ekvatorial Qvineya və Qərbi Böyük səhrada rəsmi dil olaraq ABŞ, Andorra, Filippin, Beliz, Cəbəli-Tariqdə qeyri rəsmi olaraq danışılan dil olub dünyanın ən çox danışılan ikinci dili sayılır.\nİtalyan dil: - 70 milyon əhalinin danışdşdığı dil olub İtaliya, Vatikan, San-Marino, İsveçrənin rəsmi dili və Cloveniya və Xorvatiyanın ikinci rəsmi dili sayılır.\nPortuqal dili: - Portuqaliya, Braziliya, Anqola, Kabo-Verde, Şərqi Timor, Qvineya-Bisau, Makau, Mozambik, San-Tome və Prinsipi və Ekvatorial Qvineyada danışılır. Təxminən 193 milyon nəfərin danışdığı dildir.\nRumın dili: - Rumınların anadili olub, Moldova, Serbiya, Ukrayna, Macarıstan, Almaniya, İsrail, ABŞ- da danışanlar cəmi 25 milyondur.\nKatalan dili: - Roman dilinin oksitan-roman yarımqrupuna aid dil olub İspaniya, Fransa, İtaliya, Andorrada danışılır.\nDünyanın ən çox dildə danışan dövləti hansıdır?


"Şamaxıda bənd uçdu, kəndi su basdı"\nŞamaxıda kəndi niyə su basıb – Aydınlıq gətirildi\n21:13 15.04.2019 Qısa URL\nPodratçı təşkilatın işlədiyi yerlə Acıdərə çay yatağında inşa edilmiş süni gölün arasında 2 km-dən çox bir məsafə var\nBAKI, 15 aprel — Sputnik. "Ötən gün və bu gün bəzi xəbər saytlarında "Şamaxıda bənd uçdu, kəndi su basdı" başlığı ilə məlumat verilib. Məlumatda qeyd olunur ki, Acıdərə çayından qidalanan balıq gölünün bəndinin uçması nəticəsində ətraf kəndləri, taxıl sahələrini, meyvə bağlarını və kənd yolunu sel aparıb və göl sahibinin iddiasına görə Bakı - Şamaxı - Yevlax yolunda aparılan işlər zamanı çıxan torpaq gölün yuxarı hissəsinə tökülüb, bu da bəndin uçmasına səbəb olub".\nAzərbaycan Avtomobil Yolları Dövlət Agentliyindən Sputnik Azərbaycan-a verilən məlumatda qeyd edilir ki, baş vermiş hadisənin yolda tikinti aparılamsı ilə heç bir əlaqəsi olmayıb.\nMəlumata görə, hazırda Türkiyənin "Kolin İnşaat Turizm Sanayi ve Ticaret A.Ş." şirkəti tərəfindən "Bakı-Şamaxı-Yevlax avtomobil yolunun 101-117-ci km hissəsinin dörd zolağa genişləndirilməsi" layihəsi çərçivəsində tikinti-quraşdırma işlərini yerinə yetirir.\n"Magistral avtomobil yolunun 105-ci km-də podratçı təşkilat tərəfindən yararsız materialın qazılması və kənarlaşdırılaraq təyin edilmiş sahəyə yığılması davam etdirilir. Podratçı təşkilatın işlədiyi yerlə Acıdərə çay yatağında inşa edilmiş süni gölün arasında 2 km-dən çox bir məsafə var" – deyə bildirilib.\nÇayda suyun səviyyəsinin artması nəticəsində yol təsərrüfatına heç bir ziyan dəyməyib.


Sevda şəxsi həyatı haqda bütün həqiqəti açdı: “Məni boşadırlar…” -\n0\tYanvar 25, 2020 6:07 axşam\nİfaçı Teleqraf.com-a açıqlamasında tez-tez ailə qurması haqqında yayılan şayiələrə münasibət bildirib: “Evlənmək qismət məsələsidir. Hamı məni evləndirir, boşadır. Bu planla deyil. Hazırda şəxsi həyatımda heç kim yoxdur”.\n“Röya Ayxanla rəfiqəsiniz. Şou-biznesdə dostluq münasibətini qorumaq çətindir. Nə zamansa küsülü qaldığınız vaxt olurmu?” sualına isə Sevda Yəhyayeva belə cavab verib: “Şou-biznesdə dostluq münasibəti çox davam etmir. Amma biz dostluğu bacarırıq. Əlbəttə, aramızda inciklik olur və bu da normaldır.\nÇox sevinirəm ki, ətrafımda şou-biznes nümayəndələrindən və başqa sahədə çalışan yaxşı dostlarım var. Onların həqiqi dost olduqlarını hər addımda hiss edirəm. Mənim düşmənim yoxdur. Çünki heç kimlə işim yoxdur…”\nÜlviyyə Alovludan Rəqsanəyə ağır sözlər: O qədər cinayət olan adam Bakıda qala bilməzdi\nTolik Damlanın daha bir ŞOK VİDEOsunu yaydı – Əlimdə faktlar var\nXalq artisti Elnarəyə klip çəkdi- VİDEO


Fənn olimpiadaları korrupsiyanın daha bir fəndinə çevrilə bilər\nİmtahansız tələbə olmağa daha bir imkan açılır?\nAli məktəblərə müsabiqədənkənar qəbul imkanları artırılır. Təhsil haqda qanuna təklif edilən dəyişikliyə görə, respublika fənn olimpiyadalarının qalibləri də istədikləri ali məktəblərdə müvafiq ixtisaslara imtahanlarsız qəbul oluna bilərlər.\nİndiyədək yalnız beynəlxalq olimpiyadaların qaliblərinə bu imkan tanınırdı. Digər bir dəyişiklik təklifinə görə isə beynəlxalq olimpiyadaların qalibləri yalnız müvafiq ixtisasları seçə bilərdilərsə, indi istənilən ixtisası seçmələrinə imkan yaradılır.\nTƏHSİL NAZİRİ: FƏNN OLİMPİADALARI ADİ YARIŞ DEYİL\nBu təklif Təhsil Nazirliyindən gəlib və mayın 24-də parlementdə müzakirəsi planlaşdırılır.\nBugünlərdə təhsil naziri Ceyhun Bayramov bildirib ki, dəyişikliklər artıq aidiyyatı qurumlarla razılaşdırılır:\n"33 mindən çox şagirdin iştirak etdiyi respublika fənn olimpiadaları artıq adi yarış deyil, elm və bilik hərəkatına çevrilib. Bu il respublika fənn olimpiadalarında əldə edilən 298 medalın 157-si Bakı, 141-i isə digər bölgələrin payına düşür. Ümumilikdə, Azərbaycanın 50 müxtəlif bölgəsində təhsil alan şagirdlər olimpiadanın qalibləri sırasına düşüb. Beynəlxalq olimpiada qaliblərinin istənilən ixtisas üzrə, respublika fənn olimpiadaları qaliblərinin isə qalib olduqları fənlərə uyğun ixtisaslar üzrə ali təhsil müəssisələrinə müsabiqədənkənar qəbul edilməsinə dair qanunvericilikdə müvafiq dəyişiklik təklifi Təhsil Nazirliyi tərəfindən aidiyyəti qurumlarla razılaşdırma mərhələsindədir".\nTəhsil naziri bu çıxışını respublika fənn olimpiadaları qaliblərinin mükafatlandırılması mərasimində edib. İndi dəyişiklik artıq millət vəkillərinin müzakirəsinə verilir.\n"BU, SİSTEMƏ MÜDAXİLƏ FORMASIDIR"\nParlamentdə elm və təhsil komitəsinin üzvü Asim Mollazadə bu dəyişikliklərin əleyhinədir:\n"Bu imkanlardan kimlərinsə maraqlarına uyğun istifadə oluna bilər. Məncə, bundan əvvəlki variant, ancaq tanınmış beynəlxalq fənn olimpiadalarının qalibləri üçün belə bir istisna normaldır. Lakin yerli olimpiadaların qaliblərinin ali məktəblərə müsabiqədənkənar qəbulu ilə mən razı deyiləm. Bu təklif indiyə qədər uğurlu olan sistemə müdaxilə formasıdır. Ona görə də mən bu dəyişikliklərin əleyhinəyəm".\nHazırda qüvvədə olan Təhsil haqqında qanuna görə dünya fənn olimpiadaları, yüksək səviyyəli beynəlхalq müsabiqə və yarışların qalibləri müvafiq ixtisaslar üzrə ali təhsil müəssisələrinə müsabiqədənkənar qəbul olunurlar.\nBəs, yerli olimpiadaların nəticələri nə qədər etibarlıdır? Bilik deyil, başqa əyri yollarla bu olimpiadalarda qalib adını əldə etmək mümkündürmü? Respublika olimpiyadaları beynəlxalq standartlara nə dərəcədə uyğun təşkil edilir?\nDƏYİŞİKLİKLƏR QƏBUL EDİRLƏRSƏ...\nTəhsil qanununa təklif edilən yeni düzəlişlər parlamentdə qəbul edilsə, Azərbaycanda şagirdlər respublika fənn olimpiadalarından birində qalib gəlib bununla ali məktəbə qəbul imtahanından azad ediləcəklər. Təhsil Xidmətləri Araşdırma Mərkəzinin rəhbəri Kamran Əsədov abituriyentlərə belə bir imkan yaradılmasını müsbət addım sayır. Burada hər hansı rüşvət və digər hallara yol veriləcəyinə inanmır. Amma bildirir ki, respublika fənn olimpiadalarının özü əvvəlcə gərək təkmilləşdirilsin:\n"Beynəlxalq olimpiadalarda istifadə olunan test modelləri yerli olimpiadalara tətbiq olunmur. Burada yalnız və yalnız şagirdlərin bilikləri yoxlanılır. Onların bacarıqları yoxlanmır. Yerli olimpiyadalarda yalnız test tapşırıqları ilə şagirdlərin əzbərçi bilikləri yoxlanılır. Ona görə də mən düşünürəm ki, bu biliklərlə birbaşa ali məktəblərə qəbul düzgün yanaşma deyil. Hesab edirəm ki, bu dəyişikliklər qəbul ediləcəyi halda Təhsil Nazirliyi respublika fənn olimpiyadalarını bir neçə mərhələdə keçirəcək. Tək test tapşırıqları yox, həm də esse və digər yazılı imtahanlar da salınacaq. Bununla da onların bilik və bacarıqları yoxlanacaq. Yoxsa, indiki fənn olimpiadaları ali məktəblərə qəbul üçün bilikləri yoxlamaq üçün kifayət etmir".\nTəhsil nazirliyi isə bəyan edir ki, ildən-ilə respulika fənn olimpiyadalarının təkşili təkmilləşdirilir. Yüksək nəticələr əldə edilir.\nAzadlıqRadiosu bu barədə Bakı sakinlərinin də fikirlərini öyrənib. Onlar olimpiadalarda qalib gələnlərin ali məktəbə imtahansız qəbulunu ədalətli sayırlarmı?\nDövlət İmtahan Mərkəzinin bu dəyişikliklərlə bağlı mövqeyini öyrənə bilmədik. Amma adətən bu qurum ali məktəblərə qəbulda güzəşt və istisnaların əleyhinə olub.\nAzərbaycan hökumətinin 2013-cu ildə qəbul etdiyi "Təhsilin inkişafı üzrə dövlət strategiyası"nda isə göstərilir ki, orta və ali təhsil hər kəsə çatımlı olmalıdır. Amerika və Avropanın qabaqcıl ali məktəbləri də bu yolu gedir. Necə deyərlər, ali məktəblərin qapısı hər kəsin üzünə açıqdır. Amma o qapıdan yalnız bilik və bacarığı olanlar keçə bilir. Hərçənd müstəqil ekspertlər təhsil ocaqlarında korrupsiya, tapşırıq və digər problemlər ucbatından bu sistemin uğurlu tətbiqinə elə də ümidli deyillər.


Abbas Abbasovun milli mənşəyi haqda şok iddia\nQabil Hüseynli: "Abdulatipovla Abbasovu təkcə müəyyən qayə deyil, həm də qohumluq birləşdirir"\nŞərti olaraq "Milyarderlər ittifaqı" adlanan Rusiya Azərbaycanlıları İttifaqının (RATİ) yenidən aktivləşməyə başladığı haqda məlumatlar yayılıb. "Yeni Müsavat"ın bu barədə xəbərində deyilir ki, bugünlərdə Moskvanın elitar restoranlarının birində Dağıstan prezidenti Ramazan Abdulatipovun başda əyləşdiyi məclisdə Abbas Abbasovla bərabər Milli Şuranın fəxri sədri Rüstəm İbrahimbəyov da olub. Seçki ilində "Milyarderlər ittifaqı"nın yenidən təşkilatlanması (həmin məclisdə digər RATİ üzvlərinin iştirak etdiyi də deyilir) maraq doğurur.\n"Mümkündür ki, Kreml kritik parlament seçkiləri ərəfəsi yenidən rəsmi Bakını pressinq altında saxlamağı hədəfləyib" deyə, xəbərdə bildirilir.\nBəs "Milyarderlər ittifaqı"nın Azərbaycanda seçki ilində hansısa addımlar atması mümkündürmü? 2013-cü ildə sınaqdan çıxarılmış layihə yenidən dövriyyəyə buraxıla bilərmi?\nPolitoloq Qabil Hüseynli hesab edir ki, "Milyarderlər ittifaqı" layihəsi və bu layihədə iştirak edən qüvvələr Kremlin indikindən güclü olduğu 2013-cü ildə uğur qazanmayıbsa, Rusiyanın hazırkı zəif vaxtında nələrəsə nail olması inandırıcı deyil. Arxasında zəifləyən və hər gün bir az da zəifləməkdə olan Rusiyanın dayandığı hər hansı ittifaq, layihə heç nə edə bilməyəcək. Bununla belə, hər halda, "Milyarderlər ittifaqı" layihəsinin aktivləşməsi məsələsinin ciddi təhlilə ehtiyacı var: "Əvvəla, bu hadisələrin başında duran Ramazan Abdulatipovla Abbas Abbsovdur. Kreml belə görünür ki, Abbas Abbasova "stavka" eləməyə başlayıb. Abdulatipov da bu işdə az rol oynamayıb. Çünki bu iki şəxsin arasında yaxın dostluqdan əlavə etnik mənşə yaxınlığı da var.\nMəndə olan məlumata görə, Abbas Abbasovun da etnik mənşəyi Şimali Qafqaz xalqlarına gedib dayanır. Yəni onları təkcə müəyyən qayə, müəyyən amal deyil, həm də etnik mənşə qohumluğu birləşdirir. "AzərRos"da isə Söyün Sadıqov son vaxtlar mövqeyində xeyli düzəliş etdi və Azərbaycanı dəstəkləyən mövqeyə yaxın mövqe sərgiləməyə başladı. Əlbəttə, bu, Abbas Abbasovu və onun adamlarını qane edə bilməzdi. Bu səbəbdən də Abbas Abbasovla Söyün Sadıqovun toqquşması baş verdi. Görünüş belədir ki, toqquşmada Azərbaycan açısından Söyün Sadıqov qalib çıxdı. Təşkilatın böyük bir hissəsini öz ətrafında qoruyub saxlaya bildi və Abbas Abbasovun rəhbəri olduğu Ağsaqqallar Şurasını da ləğv elədilər. Kremlin "stavka"sı baxımından isə Abbas Abbasov üstünlük əldə edib. Abbas Abbasov o kəslərdən deyil ki, sakit otursun. O, Rusiyaya dincəlməyə getməyib. Kreml də ondan Bakıya təzyiq mexanizmi kimi istifadə edir. Abbas Abbasovun "Milyarderlər ittifaqı"nı yenidən toplayıb ssenari cızmağa çalışmaları, mənim zənnimcə, mənasızdır. Burada az-çox qazanan olacaqsa, o da Ramazan Abdulatipovdur. Mən Abbas Abbasovu azərbaycanlı hesab etmirəm. Onlar daxildə azərbaycanlıların əli ilə ölkəmizdə qarışıqlıq salıb özlərinin maraqları üçün istifadə etməyə çalışacaqlar".\n"Milyarderlər ittifaqı"nın strateji planlarının Rusiyanın göstərişi ilə həyata keçirilməyə başlandığını deyən politoloq bildirdi ki, Azərbaycan prezidenti İlham Əliyev Almaniyaya səfər edəndən, bunun ardınca Amerika Yəhudi Komitəsinin üzvlərinin Bakıya gəlişindən sonra Moskva nədənsə şübhələnib: "Baxmayaraq ki, AŞ PA-nın sessiyasında Azərbaycan tərəfi Rusiya nümayəndə heyətinin səs hüququnun alınmasının əleyhinə səs verdi, Rusiya Azərbaycandan razı olmadığını sezdirir.\nGedən bəzi proseslər Kremlin narahatlığını artırıb. Qərb, birinci növbədə ABŞ Türkmənistanı "Transxəzər" qaz layihəsinə az qala razı salmış kimidir. Rusiyanın müxtəlif hürkütücü reveranslarına baxmayaraq, bu, günlərdə Aşqabadda Azərbaycanın, Türkiyənin və Türkmənistanın xarici işlər nazirləri ikinci dəfə görüşdülər. "Transxəzər" layihəsini müzakirə etdilər. Mən şübhə etmirəm ki, bu məsələdə Türkmənistan artıq Xəzər dənizinin dibindən qaz kəmərinin çəkilməsinə razılıq verib. Bu məsələdə Azərbaycan da onu dəstəkləyir.\nBeləliklə, Rusiyanın çox mühüm bir qaz kəməri layihəsi tamamilə təhlükə altına düşmüş vəziyyətdədir və perspektivləri görünmür. Bax, bunu görən Rusiya artıq Qara Dəniz Donanmasının, Xəzərdəki hərbi dəniz donanmasının, Krımda, Ermənistanda olan qoşunlarının iştirakı ilə coğrafiyaca çox böyük bir ərazidə irimiqyaslı hərbi təlimlərə başlayıb. Bu, region ölkələrinə, o cümlədən Azərbaycana əzələ nümayişidir. "Milyarderlər ittifaqı"nın hərəkətə gətirilməsi də Azərbaycana təsir elementlərindən biridir. Bəlkə də bir şey alındı məntiqi ilə addımlar atılmağa başlanıb. Bütün bunlar onu göstərir ki, Rusiya ciddi təşviş içərisindədir. Belə bir vəziyyətdə Rusiya həm separatçı qüvvələri fəallaşdırmağa çalışacaq, həm daxildəki "beşinci kolon"a hərəkət etmək komandası verəcək, həm öz daxilindəki azərbaycanlı oliqarxları səfərbər edəcək və onları hərəkətə gətirəcək. Aranı qarışdırmaq üçün bir çox şeyləri planlaşdıra bilərlər. Amma bir sual ortaya çıxır ki, bunun üçün vaxt və imkan çatacaqmı. Mən bu məsələdə tamamilə pessimistəm. Rusiyanın bu məkrli planları həyata keçirməyə nə vaxtı çatacaq, nə də imkanı. Artıq Rusiya defolt vəziyyətinə yaxınlaşmaqdadır. Artıq bu xına o xınadan deyil".\n2015.02.04 / 11:39\nİrəvanda etirazlar: Bunu niyə gizlədirsiniz? - Samsonyan\nİlham Əliyevin cəsarətli addımları... – Prezident\n1. Hə (69.1%)\n2. Yox (23.1%)


Bakı metropolitenində “Dini radikalizm və ekstremizm, dini ayrı-seçkilik” mövzusunda konfrans keçirilib\n29 Oktyabr 2021 16:48\nMultikultural və tolerant dəyərlərimiz irsimizdir\n“Bakı Metropoliteni” QSC-də Azərbaycan Respublikası Dini Qurumlarla İş üzrə Dövlət Komitəsinin birgə təşkilatçılığı ilə “Dini radikalizm və ekstremizm, dini ayrı-seçkilik” mövzusunda konfrans keçirilib.\nTədbir başlamazdan əvvəl Zəfər gününü Ali Baş komandan cənab İlham Əliyevin başçılığı altında bizə yaşadan, milli qürurumuz sayılan, 44 günlük Vətən müharibəsi şəhidlərinin əziz xatirəsi bir dəqiqəlik sükutla yad edilib.\nTədbiri giriş sözü ilə açan cəmiyyətin Aparat rəhbəri Tərlan Dadaşov bildirib ki, müstəqilliyini bərpa etdikdən sonra dövlət quruculuğuna başlayan Azərbaycan üçün dəyərlər sisteminin müstəsna əhəmiyyəti var. Çıxışda o da bildirilib ki, müasir cəmiyyət və din münasibətlərinin sağlam şəkildə inkişaf etdirilməsinin bariz nümunəsi olan ölkəmizdə olduğu kimi metropoliten əməkdaşları üçün də mütəmadi olaraq keçirilən seminarlar mühüm əhəmiyyət kəsb edir.\nT.Dadaşov Dini Qurumlarla İş üzrə Dövlət Komitəsinin gənclərin milli-mənəvi dəyərlərimizə bağlılığının gücləndirilməsi, eyni zamanda dini maarifləndirmə sahəsində gördüyü işləri xüsusi vurğulayıb.\nDaha sonra çıxış edən Dövlət Komitəsinin sədr müavini Səyavuş Heydərov Azərbaycanın 44 günlük Vətən müharibəsində əldə etdiyi Zəfərdən, bu qələbənin qazanılmasında Ali Baş Komandan, Prezident İlham Əliyevin müdrik və uzaqgörən hərbi-siyasi gedişləri, Azərbaycan Ordusunun şücaəti, eləcə də xalqımızın nümayiş etdirdiyi milli və dini həmrəylikdən bəhs edib.\nRespublikamızdakı etnik və dini rəngarəngliyə də toxunan sədr müavini Prezident İlham Əliyevin rəhbərliyi ilə Azərbaycana xas multikultural modelin regionda və dünyada özünəməxsus nümunə olduğunu bildirib. S. Heydərov təəssüf hissi ilə vurğulayıb ki, ölkəmizdə mövcud olan milli və dini həmrəyliyin pozulmasına, məzhəbçiliyin güclənməsinə yönəlik cəhd hallarına da rast gəlinir. Sədr müavini vətəndaşların, o cümlədən gənclərin yad, zərərli dini ideologiyadan qorunması istiqamətində təmsil etdiyi Komitənin digər müvafiq orqanlarla birgə gördüyü işlərdən danışıb. Dini radikalizm və ekstremizm barədə də məlumat verən DQİDK-nın sədr müavini bildirib ki, dini radikalizm ideoloji, ictimai və milli təhlükəsizlik müstəvilərində özünü biruzə verir. Dini fundamentalizmi qidalandıran səbəblərdən birinin məzhəbçilik olduğunu bildirən natiq bu zərərli faktorla bağlı öz fikirlərini dinləyicilərlə bölüşüb.\nAzərbaycanın dünyada multikultural və tolerant bir dövlət kimi tanınmasından söz açaraq bildirib ki, dinin cəmiyyət həyatında, gənclərin mənəvi-əxlaqi tərbiyəsində yeri və rolu düzgün istiqamətləndirilməlidir. Müstəqil Azərbaycanın banisi, xalqımızın Ümummilli Lideri Heydər Əliyevin rəhbərliyi altında dövlət quruculuğu prosesinin tərkib hissəsi kimi dövlət-din münasibətləri sisteminin əsas prinsiplərinin tənzimlənməsində, bu sahədə qanunvericilik bazasının uğurla formalaşdırılmasında böyük və tarixi xidmətlərindən birinin də Dini Qurumlarla İş üzrə Dövlət Komitəsinin yaradılması olduğu vurğulanıb.\nDinə dövlət qayğısından da söz açan S.Heydərov Azərbaycan Respublikasının Birinci vitse-prezidenti, Heydər Əliyev Fondunun prezidenti Mehriban Əliyevanın milli-mənəvi dəyərlərimizin qorunmasına, tolerantlığın təşviqinə böyük önəm verməsinin ölkəmizdə müasir cəmiyyət və dini-mənəvi dəyərlərin qarşılıqlı əlaqələrinin möhkəmləndirilməsini də vurğulayıb.


"Bu, Ermənistanın müharibəyə hazırlığının mesajıdır"\n13:17 21 Yanvar 2015\nM.Əhmədoğlunun sözlərinə görə, az sonra S.Sarkisyan hədə seriyasını “Raketlərlə bütün Azərbaycanı Ağdama çevirəcəyik” bəyanatı ilə davam etdirdi: “Bunun dalınca bir qrup asalaçı “Bakı nəzərə alsın ki, 20 Yanvar ASALA-nın ad günüdür” fikrini səsləndirdi. ASALA müdafiə naziri S.Ohanyanın kurasiyasındadır. ASALA metodlarını mənimsəmiş S.Ohanyan 2 dəfə Mingəçevir su anbarını partlatması hədəsi ilə çıxış etdi. Ohanyanın 2 dəfə Mingəçevir su anbarını partlatmaqla Azərbaycanı hədələməsi onun hədsiz savadsızlığının göstəricisidir. Rəsmi Bakı Mingəçevir su anbarının təhlükəsinin mahiyyətini başa düşür və bu istiqamətdə işlər görülür. Suyun səviyyəsinin dinamikasını izləməklə buna əmin olmaq olar. Eləcə də, Mingəçevir su anbarının ətrafına vizual göz gəzdirməklə də nə qədər çox dəyişikliyin baş verdiyini müşahidə etmək olar. FHN xüsusi təlimlər keçirir. Azərbaycanın su təhlükəsizliyinin təminində ciddi işlər görülür”.\n“Vasitəçilər bu hədələrin heç birinə münasibət bildirməyiblər. Vasitəçilər müharibə tərəfdarı kimi yalnız Azərbaycanı qəbul ediblər. Konseptual baxımından bu həqiqətdir. Amma Ermənistanla Azərbaycanın arasındakı hərbi gücün fərqi sürətlə Ermənistanın ziyanına dəyişir. Bunu da ermənilər başa düşürlər. Ona görə də ermənilər yaxın zaman kəsiyində hərbi qələbə qazanmağa möhtacdırlar və buna can atırlar. Həmsədrlər müharibəni başlamağın vaxtı mövzusunda Azərbaycanın konseptual marağı ilə Ermənistanın konkret zamandakı marağı arasında balans yarada bilmirlər və yaratmaq istəmirlər”.\nErmənistanın müharibəyə hazırlığının mesajıdır


Qazaxıstanda nə baş verir? - Tokayevin ilk sınağı | Eurasia Diary\nQazaxıstanda nə baş verir? - Tokayevin ilk sınağı | Eurasia Diary - ednews.net\n18.06.2019 15:42 Analitika A- A A+\nMərkəzi Asiyada sular durulmur. Tacikistan və Qırğızıstandan sonra bu dəfə Qazaxıstan siyasi böhran astanasındadır. Qazaxıstanda yeni seçilmiş prezident olan Qasım Comart Tokayevə qarşı etirazlar getdikcə artmaqdadır. Belə ki, iyunun 9-dan 13-dək ölkədəki muxalif qüvvələr icazəsiz aksiyalar keçiriblər. Qazaxıstanda icazəsiz mitinqlərin qarşısının alınması zamanı 300-dən çox polis əməkdaşı xəsarət alıb. Qeyd edək ki, Nur-Sultan və Almatı şəhərlərində iyunun 9-da baş tutmuş prezident seçkisinə qarşı kütləvi etirazlar davam edir. DİN səsvermə günü ölkənin iki ən böyük şəhərində yüzlərlə insanın saxlanıldığını məlumat verib. Bazar ertəsi də polis etirazçıların kütləvi saxlamalarını davam etdirib. Ümumilikdə polis mitinqlərin 5 günü ərzində 4 min nəfəri saxlayıb.\nÖlkədə ekstremist hərəkat kimi tanınan "Qazaxıstanın Demokratik Seçkiləri" hərəkatının Fransada yaşayan lideri Muxtar Ablyazov sosial şəbəkələrdə tərəfdarlarını kütləvi etiraz aksiyalarına çağırıb. Bundan əlavə, o, tərəfdarlarını prezident seçkisini boykot etməyə çağırıb.\nİqtisadiyyatı inkişafda olan, azad bazar iqtisadiyyatı prinsiplərinə cavab verən, sekulyar və digər Orta Asiya dövlətlərinə nisbətən daha güclü hüquqi bazaya və hüquqi məcburetmə metodlarına sahib olan bir ölkədə xalq narazılığının səbəbləri nələrdir?\nBu suala cavab verə bilmək üçün ilk növbədə etiraz aksiyalarının motivinə baxmaq lazımdır. Aksiyalar seçki ərəfəsində və seçkilərdən sonra aktiv şəkildə yayılmağa başladı. Bu ondan xəbər verir ki, aksiya iştirakçılarının ilkin tələbi sosial və ya iqtisadi problemlər deyil, siyasi motivli problemlərdir.\nQazaxıstan siyasi sistemində əsas problem isə demək olar ki, hər post-sovet dövlətinin qarşılaşdığı demokratiya problemidir. Xalqın siyasi proseslərdə iştirakı məhdud, siyasi qərarların qəbuluna təsiri zəif olmaqla bərabər seçkilərin şəffaflığına da etibarı son seçkilərdən sonra tamamilə azaldı. Belə ki, Qazaxıstanda 9 iyun seçkiləri həm ölkə daxilindəki muxalifət qüvvələri, həm də beynəlxalq insitutlar tərəfindən sərt tənqid edildi. Seçkilərin nəticələrinin saxtalaşdırılması ilə bağlı informasiyaların yayılması Qazaxıstanda silsilə etiraz aksiyalarına və nümayişlərə səbəb oldu ki, əslində burada yeni prezidentdə günah axtarmaq məntiqsizlik olardı.\nÇünki Qazaxıstanda muxalif hərəkat Nazarbayev iqtidarı dövründə də xeyli güclənmişdi. Yəni, sivil qaydada “aksakala” qarşı etirazlar və narazılıqlar mövcud idi. Ancaq Parisdən idarə edilən muxalifət Nazarbayevin nəinki özüylə, heç nüfuzu ilə belə mübarizə aparmağa qadir deyildi. Nazarbayev bir siyasi lider kimi sadəcə dövlət başçısı deyildi, xalqın böyük bir qisminin etibarını və dəstəyini qazanmış el ağsaqqalı idi. İndi Qazaxıstandakı muxalifət qüvvələri də Nazxarbayevin gedişini fürsətə çevirmək və Tokayevin iktidarını zəiflətmək üçün mübarizə aparırlar. Onların hədəfi “Demokratik Qazaxıstandır”.\nHazırda Qazaxıstanda ən nüfuzlu muxalif hərəkat Qazaxıstanın demokratik seçimi hərəkatıdır və bu hərəkatın rəhbəri Nazarbayev dövründə sənayə, neft və ticarət naziri olmuş Muxtar Ablyazovdur. Ablyazov illər öncə karrupsiya və pul mənimsəmədə ittiham olunmuş, sonradan ölkəni tərk etməyə məcbur qalmışdı. İngiltərədə və Fransada illərdir siyasi fəaliyyətini davam etdirən sabiq nazir yeni nəsil oliqarxlardan biri olsa da sadə həyatı ilə diqqəti cəlb edir. Hazırda o və onun dəstəklədiyi hərəkatlar Qazaxıstan muxalifətinin özəyini təşkil edir.\nBütövlükdə götürdükdə Qazaxıstanda sözügedən ixtişaşlar və siyasi problemlər yeni prezident Tokayevin ilk liderlik sınağıdır. Tokayev bu sınaqdan məharətlə çıxmaq üçün demokratik islahatlar aparmalı və parlamentin dövlət idarəçliyində rolunu artırmalıdır. Qeyd etmək lazımdır ki, 2017 və 2018-ci illərdə Nazarbayev də aktivləşən muxalifətin “təzyiqini salmaq üçün” parlament səlahiyyətlərinin artırılması və icra hakimiyyətinə nəzarətin gücləndirilməsi kimi demokratik prinsiplərlə ayaqlaşan qərarlar qəbul etmişdi.\nTokayev də öz növbəsində kiçik demokratik islahatlar və sadə, bir o qədər də xalqa yaxın davranışlarla qısa zamanda Qazaxıstanın yeni Nazarbayevinə çevrilə bilər. Çünki ona inanan və onda aksakalın siyasi ustalığını görən milyonlarla vətəndaş var. Həmçinin sözügedən aksiyaların Avropadan maliyyələşdirilmə ehtimalı da böyükdür. Bu nöqteyi-nəzərdən Tokayev xarici siyasət kursu barədə də yenidən düşünməlidir. Nazarbayev dövründə Qazaxıstan xarici siyasətdə Avropa və ABŞ-la sıx əməkdaşlığa, Çin və Rusiya kimi srtateji müttəfiq və güclü qonuşlar arasında balansı saxlağa istiqamətlənən bir siyasi xətt izləyirdi. ABŞ-ın Mərkəzi Asiya regionunda maraqlarının “qabardığı” bir zamanda Tokayevin qərblə nə cür rəftar edəcəyi və bu xətti davam etdirməyi bacarıb-bacarmayacağı maraq doğurur.


Tək – tək parket\nPalıd massivindən haşiyə\nLakın altında rəng\nYağin altinda rənglər\n«ŞEN» müəssisəsi Ukrayna bazarında öz fəaliyyətini artıq 2 ildən çoxdur ki, həyata keçirir. Biz təbii oduncaqdan ekoloji döşəməüstü örtüyün: parketin, mühəndis və massiv parket taxtasının istehsalçılarıyıq.\nÜmumi istehsal sahəsi 2500 m² təşkil edir, burada təbii oduncağın emalı üçün peşəkar avadanlıq quraşdırılmışdır, bu avadanlıq yalnız keyfiyyətli döşəməüstü örtüyün hazırlanmasını təmin edir. 2018-ci ildə müəssisə tərəfindən yeni İtaliya avadanlığı alındı, bu avadanlıq Sizin döşəmənizin daha çox müdafiəsinin təmin edilməsi üçün döşəməüstü örtüyün üzərinə 9 qat lak çəkilməsi imkanı verir!\nMühəndis parket taxtası iki təbəqədən ibarətdir: üst təbəqə — palıd, qoz, göyrüş (3 – 6 mm). Alt təbəqə tozağacı faneri (9 – 15 mm). Massiv parket taxtası ilə müqayisədə daha davamlı və həndəsi stabil döşəməüstü örtük hesab edilir, ona praktik olaraq temperatur enib – qalxmaları və rütubət təsir etmir\nBu parketin düzülməsinin ən köhnə üsuludur, bu üsul ondan ibarətdir ki, hər ayrı plankanı digərinə perpendikulyar birləşdirirlər\nPlankalar düzdür və öz aralarında kilidlərlə birləşmişdir\nParketlərin bu üsul ilə düzülməsi zamanı parket taxtasının eyni uzunluqda plankaları 35, 45 və 60 dərəcə altında bir – birinə doğru düzülür\nMassiv taxta ənənəvi və ən köhnə döşəməüstü örtüklərdən biridir və tamamilə bütöv oduncaq kütləsindən ibarətdir. Döşəməüstü örtüyün bu növü bütün yol verilən örtüklərdən ən ekoloji növü hesab edilir, lakin qiymətdə və köhnəlməyə davamlılığına görə mühəndis taxtasından geri qalır\nParket oduncaq massivndən hazırlanır. Massiv parket taxtasından yalnız ölçüləri ilə fərqlənir\nModul (şəbəkə parketi) – bədii parketdir, onun şəkli istehsalat şəraitində hazırlanan, təkrarlanan modullardan ibarətdir\nDizaynın və Sizin interyerdə fərdiliyinizi vurğulamağın ideal tamamlanmasıdır\nAstarlar, parket yapışqan, yağlar, laklar və parket qulluq məhsulları\nAğacın süni yaşlanmasının təsirini yaratmaq\nLak və yağ altında bitirmək\nBizim müəssisəmiz artıq 20 ildən çox bazarda öz fəaliyyətini həyata keçirir\nMağazalar Ukraynanın bir çox vilayətlərində yerləşir, bu da Sizə bizim məhsulumuzu müxtəlif işıqlandırma altında görməyə, müqayisə etməyə və keyfiyyətini bilavasitə Sizin şəhərinizdə qiymətləndirməyə imkan verəcək\nMəhsulun seçilməsindən obyektin hazır şəkildə təhvil verilməsinə qədər hər bir müştəri ilə işə fəri yanaşma\nMüəssisənin istehsal gücü\n– ildə 60 min m2 на рік\nParket taxtasına zəmanətlər veririk\nBütün Ukraynaya və xaricə çatdırırıq\nSizin məhsulunuzun tam çeşidlərini harada görmək olar?\nSiz məhsula zəmanət verirsinizmi?\nSiz mağazalarla, dizaynerlrlə əməkdaşlıq edirsinizmi?\nFərdi rəng seçimi mümkündürmü?\nBizə və ya sizin regionda bizim nümayəndəmizə zəng edin və biz sizə məhzulun seçilməsində və sifarişin tərtib edilməsində kömək edərik.\nSaytda, Instagramda və ya Ukraynanın bir çox vilayətlərində yerləşən firma mağazalarımızad, Siz burada bizim məhsulumuzu müxtəlif işıqlandırma altında görə, müqayisə edə və keyfiyyətini bilavasitə Sizin şəhərinizdə qiymətləndirə bilərsiniz.\nBiz zəmanət müddəti çərçivəsində (14 gün) çatdırılan malın qüsurlarına, çatışmazlıqlarına görə məsuliyyt daşıyırıq, həmçinin “tam hazır” xidməti əlçatandır, o zaman zəmanət müddəti 12 aya qədər uzadılır.\nƏlbəttə, biz əməkdaşlığa açıqıq və bütün zəruri məlumatı təqdim etməyə hazırıq.\nBəli, biz rənglərin fərdi seçimini həyata keçiririk və sizin tələbiniz görə istənilən çaları təkrar edərik (eksklüziv rəngin hazırlanması zamanı minimum sifariş 200 m2-dan).\nUkrayna, Volınsk vilayəti, 45201,\nKivertsı şəhəri, Letopisnaya (Çapayev) küçəsi, 36\n+38 (03365) 3 25 55 Факс\n+38 (063) 820 72 04 Viber, Whatsapp\nParket, mühəndis və massiv parket taxtasının istehsalı – Ağac emalı müəssisəsi “ŞEN” MMC, Kivertsı ş


Mikayıl Cabbarov: "Ermənistan regional sülh və təhlükəsizlik üçün real təhdiddir"\n08 October 2020 - 12:23\nMikayıl Cabbarov:"Ermənistan regional sülh və təhlükəsizlik üçün real təhdiddir"\nStrateq.az İqtisadiyyat Nazirliyinə istinadən xəbər verir ki, plenar sessiyada EBRD-yə üzv ölkələrin nümayəndələrinın çıxışları dinlənilib.\nTədbirdə çıxış edən EBRD-də Azərbaycandan müdir, İqtisadiyyat naziri Mikayıl Cabbarov Azərbaycanın Bankla əlaqələrin inkişafına önəm verdiyini, EBRD-nin hər zaman ölkəmiz üçün etibarlı və önəmli tərəfdaş olduğunu vurğulayıb. 2019-cu ilin noyabr ayında Azərbaycan EBRD-nin donor ölkələr icmasına qoşulmaqla Bankla tərəfdaşlığını daha da möhkəmləndirib.\nİqtisadiyyat naziri koronavirus pandemiyasının Azərbaycan iqtisadiyyatına təsirini azaltmaq məqsədilə həyata keçirilən genişmiqyaslı sosial-iqtisadi dəstək tədbirləri barədə məlumat verib, postpandemiya dövründə rəqəmsal iqtisadiyyat, kənd təsərrüfatı və emal sənayesi, tikinti, mədən sənayesi, neft-kimya, nəqliyyat-logistika, ticarət, turizm, İKT və s. sahələrin inkişafının əsas prioritetlər kimi müəyyənləşdirildiyini diqqətə çatdırıb.\nQeyd edilib ki, Azərbaycan yeni çağırışları adekvat qarşılamaq üçün kifayət qədər resurslara malikdir, eyni zamanda beynəlxalq maliyyə institutlarının, o cümlədən AYİB-in təklif etdiyi dəstək tədbirlərini də dəyərləndirir. Bu baxımdan, EBRD-nin “Həmrəylik Paketi” xüsusilə qeyd edilməlidir.


İnformasiya mühitində uşaq və yeniyetmə hüquqlarının qorunması yolları » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nDate: 11 Aprel 2019, 20:16, Oxunma sayı: 340\nKimisə tərbiyələndirmək, cəzalandırmaq medianın işidir?\nBeynəlxalq Mətbuat Mərkəzində Mətbuat Şurasının təşkilatçılığı ilə "İnformasiya mühitində uşaq və yeniyetmə hüquqlarının qorunması: mövcud yanaşmalar və tələblər” mövzusunda konfrans keçirilib. Tədbirdə Mətbuat Şurasının sədri Əflatun Amaşov, KİVDF-nin sədri Vüqar Səfərli, millət vəkilləri Fazil Mustafa, Sona Əliyeva, Aydın Mirzəzadə, Dilarə Cəbrayılova, Kamilə Əliyeva, "Kaspi” Təhsil Şirkətinin təsisçisi Sona Vəliyeva, "Teleqraf” Holdinqin rəhbəri Aynur Camalqızı, yazıçı Rəşad Məcid, ONA-nın rəhbəri Vüsalə Mahirqızı və digər şəxslər iştirak ediblər.\nTədbiri giriş sözü ilə açan Əflatun Amaşov 162 saylı məktəbin şagirdi Elina Hacıyevanın intiharından və bu olayın mediada hansı şəkildə əks olunmasından danışıb: "Belə şayiələr yayılıb ki, guya intihara cəhd edəndən sonra o, məktəbdə bir neçə saat saxlanılıb, təcili yardım gec gəlib. Təhsil Nazirliyində araşdırma başlanıb, Səbail rayon prokurorluğunda cinayət işi başlanıb. Hadisənin səbəbləri cəmiyyət tərəfindən də araşdırılmalıdır. Buna görə də millət vəkilləri və ekspertləri toplamışıq ki, məsələni müzakirə edək".\nMətbuat, televiziya tərbiyə verən yox, xəbər verən orqandır\nDaha sonra millət vəkili Fazil Mustafa çıxışında qeyd edib ki, mətbuatın nəyi verib-verməməyi müzakirə edilməməlidir: "Mətbuat azaddır, hər bir informasiyanı verə bilər, yetər ki, bu xəbərin verilməsində cinayət tərkibi olmasın. Mətbuatın dövlət sirri sayılmayan, cəmiyyətdə qeyri-qanuni fəaliyyətə çağırış olmayan hər bir informasiyanı vermək hüququ var. Mətbuat intihar kimi olayı verə bilər, bunu gizlətməli deyil. Əgər bu xəbər intiharı təşviq etmək məqsədilə verilirsə, o zaman problem yaranır. Ancaq sadəcə, xəbər kimi verilirsə, bu, normaldır”.\nDeputat vurğuladı ki, bu məsələdə təkcə məktəbi günahlandırmaq da olmaz, bütövlükdə cəmiyyətin problemidir: "Hadisənin konkret olaraq məktəbdə baş verməsini nəzərə alıb, məktəbi birbaşa günahlandırmaq olmaz. Doğrudur, məktəblərdə də problem var. Ancaq cəmiyyətdə də müəyyən problemləri qeyd etmək lazımdır. Ən tanınmış çay evlərinə belə, qəlyan tüstüsündən girmək olmur, əksəriyyət də yeniyetmələrdir. Bunun sonu əlbəttə ki, intihara aparır. Bir çox qanunlar qəbul olunub, ancaq tətbiq olunmur”.\nDeputatın sözlərinə görə, valideyn və məktəb arasında problem bəzən ona görə yaranır ki, müəllim valideynin qorxusundan məktəbli haqqında neqativ heç nə deyə bilmir: "Biz dəfələrlə məsələ qaldırdıq ki, məktəblərin 200 metrliyində qəlyanxanalar olmasın, siqaret satılmasın. Ancaq yığışdıra bilmədik. Bu, cəmiyyətin kompleks problemidir. Onu da nəzərə alaq ki, mətbuat, televiziya tərbiyə verən yox, xəbər verən orqandır. Kimisə tərbiyələndirmək, cəzalandırmaq medianın işi deyil”.\nMillət vəkili, 295 saylı orta məktəbin direktoru Dilarə Cəbrayılova bildirdi ki, məktəbdə mənəvi dəyərlərə söykənən cəmiyyət qurulmalıdır: "Biz məktəbi pisləməklə nə əldə edə bilərik? Biz valideyn olaraq əvvəlcə özümüzü düzəltməliyik. Sonra məktəblə münasibətləri normallaşdırmalıyıq. Məktəblərdə psixoloq ştatlarını artırmaq lazımdır. Məktəb direktoru təyin olunarkən həmin şəxsin psixoloji durumu yoxlanılmalıdır".\nMedianın məktəbə, müəllimə hücumu dayandırılmalıdır\nONA İnformasiya Agentliyinin rəhbəri Vüsalə Mahirqızı baş vermiş xoşagəlməz olayı cəmiyyəti silkələyə bilmək baxımından istisna hadisə adlandırdı: "Millət vəkillərinin, tanınmış insanların, sadə insanların bu hadisə ilə bağlı davranışları yüksək haldır. Xüsusilə gənclərin intiharının kütləviləşməsinə ictimai rezonansın olması yaxşı şeydir”. V. Mahirqızı qeyd etdi ki, medianın da bu məsələyə münasibətində müəyyən yanlışlıqlar var, dövlət qurumlarının da: "Hər bir məsələyə operativ münasibət bildirilməlidir. Burada istənilən halda ailənin, ailədə baş vermiş parçalanma və problemlərin təsiri var. O uşağa qarşı psixoloji təsir göstərən həm də məktəb şagirdlərdir. Bizim müəllimlərinizin davranış kodeksi olsa, yaxşı olar. Bu, mediaya da aiddir. İntihar edən qızın videosunun media tərəfindən yayılması qəti şəkildə doğru deyildi. Bu videonun yayılması son dərəcə yolverilməzdir, həmin media orqanları hüquq-mühafizə orqanları tərəfindən cinayətə cəlb olunmalıdır. Bu görüntülərin yayılması, istintaq materiallarının verilməsi yolverilməzdir. Media bu məsələdə suçlu tərəfə gedir. Bizim hamımız övladlarımızı məktəbə əmanət edirik. Bu, valideynlərdə fobiya yaradır. Hesab edirəm ki, dövlət qurumları ilə media bu hadisəni bir yerdə işıqlandırmalıdır. Bu məsələdə medianın məktəbə, müəllimə hücumu dayandırılmalıdır”.\nBu mövzuda hamımız günahkarıq\nMillət vəkili Hikmət Babaoğlu bildirdi ki, məktəblərdə belə hallarla bağlı Təhsil Nazirliyi, Mətbuat Şurası və millət vəkillərindən ibarət ictimai komissiya yaradılmalıdır: "Təklif edirəm ki, intihar hadisələrini ciddi araşdıraq. Bütün bunların səbəbi var. Araşdırma apardıqdan sonra qərara gələk ki, bu səbəbləri necə aradan qaldıra bilərik. Düşünürəm ki, bu məsələdə nə ailəni, nə məktəbi, nə səhiyyəni günahlandırmaq olmaz. Bu mövzuda hamımız günahkarıq. Çünki hər bir fərd ictimai mühitin yetirməsidir. Biz bütün məsələlərdə tolerant olmağı bacarırıq, amma orta statistik formatdan çıxan həyat tərzini qəbul eləmirik. Ona görə, cəmiyyətə nəzər salmaq lazımdır ki, bu, haradan qaynaqlanır. Heç şübhəsiz ki, ictimai həyatın bütün sahələrini qanunla tənzimləmək mümkün deyil. Məncə, mənəviyyatı hüquqla tənzimləmək olmaz. Bunun özünün ictimai resursları var. Son olaraq bildirim ki, bu məsələdə ən son günahlandırılacaq obyekt mediadır”.\n"525-ci qəzet"in baş redaktoru Rəşad Məcid isə vurğuladı ki, Azərbaycanda 1 milyondan artıq şagird var: "Şagirdlərin psixologiyasına təsir edəcək videoların yayılmasında hər kəs məsuliyyət daşımalıdır. O video haradan çıxıb, necə yayılıb, bu da bir təhqiqat məsələsidir".\nValideyn övladının tanımalıdır\nMillət vəkili Kamilə Əliyeva baş vermiş hadisədə həm ailənin, həm də təhsil ocağının günahı olduğunu bildirdi: "Məktəbin ilk günahı təhlükəsizliyin təmin edilməməsidir. Təhlükəsizlik tədbirləri lazımınca alınsaydı, intihar baş verməyə bilərdi. Ona görə də düşünürəm ki, məktəblərdə təhlükəsizlik tam gücləndirilməlidir. Digər tərəfdən, sinif rəhbəri, məktəbdə təlim tərbiyə işləri üzrə direktor müavini işini tam məsuliyyətlə yerinə yetirsəydi, bu hadisə bəlkə də baş verməzdi. Bu sadaladıqlarım məktəbin günahıdır, təbii ki, ailənin də günahı var. 24 saatın 6-7 saatını uşaq məktəbdə, qalan vaxtlarda ailəsi ilə birlikdə olur. Hər bir valideyn övladını daha yaxından tanımalı, onun psixologiyasına bələd olmalıdır. Heç bir uşaq birdən birə intihar etməz. Demək, bu fikir yavaş-yavaş başlayıb və bir müddətdir ki, davam edir. Əgər valideyn 14 yaşlı qızının psixologiyasındakı, davranışlarındakı dəyişikliyi, qeyri-adiliyi hiss etməyibsə, valideynin də günahı var. O ki qaldı KİV-ə, mən də birmənalı olaraq onlarda böyük günah görürəm. Ona görə ki, kriminal hadisələrin, xəbərlərin yayılmasına daha çox yer ayırırlar, hətta, yaymaqla kifayətlənməyib, baş vermiş cinayəti incəliyinə qədər izah edirlər. Media nümayəndələri nəzərə almalıdırlar ki, onlara hər yaş kateqoriyasından insanlar izləyir”.\nValideyn, məktəb assosiasiyaları yaradılmalıdır\nDaha sonra "İki Sahil” qəzetinin baş redaktoru Vüqar Rəhimzadə vətəndaşların məlumatlanmasında həm sosial, həm də ənənəvi medianın rolunun böyük olduğunu qeyd etdi: "Əvvəllər məktəb, valideyn, uşaq əlaqələri vardı. Hesab edirəm ki, bu üçlü arasında əlaqələri yenidən yaratmaq və möhkəmləndirmək lazımdır. Valideyn-məktəb assosiasiyaları yaradılmalıdır. Uşaq dərsdən çıxıb evə getdikdən sonra da əlaqələr olmalıdır. Media məsələsinə gəlincə, mətbuat bu məsələdə kifayət qədər məsuliyyət daşıyır. 14 yaşlı qızın intihar anının istər sosial mediada, istərsə də ənənəvi mediada yayılması düzgün deyil. O informasiyanın cəmiyyətə bir xeyri yoxdursa, onun yayılmasının əleyhinəyəm”.\nDeputat Aydın Mirzəzadə əlavə etdi ki, bu məsələ mediada və sosial şəbəkələrdə çox müzakirə edilir: "Gedən müzakirələri hər ikisində çox ciddi izləyirəm və böyük əksəriyyətin mövqeyini düzgün hesab edirəm. Bu hadisə baş verərkən, hüquq-mühafizə orqanlarının məsələyə operativ reaksiyası, məktəb direktorunun vəzifəsindən müvəqqəti uzaqlaşdırılmasını da düzgün hesab edirəm. Bu gün artıq məlumat yayıldı ki, dövlət başçısı məsələni şəxsi nəzarətinə götürüb və araşdırılması üçün xüsusi tapşırıq verib. Burada hansısa strukturu günahlandırmaq düzgün deyil”.\nMətbuat Şurasının üzvü Azər Həsrət bildirdi ki, dünəndən yayılan səsdə hadisə ilə bağlı direktor "pozğun ailənin uşağı” ifadəsini deməyib: "Orijinalda "psixoloji pozğun problemli ailənin uşağı” deyib. Pozuntu deməli imiş, pozğun deyib, fikrini düzgün ifadə etməyib. Amma "pozğun ailənin uşağı” deməyib. Bütün media isə dünəndən direktorun bu cür dediyini yazır. Bütün təhsil sistemi təhqir olunur ki, bu cür insanlar niyə məktəblərdə işləyir? Digər tərəfdən, direktor heç bir jurnalistə deməyib ki, bunu yazın. Ona görə də düşünürəm ki, hər çalınan havaya oynamamalıyıq. Bu gün medianın üzərinə qoyulan vəzifə budur”.\nHər birimiz həftənin 1 gününü məktəbə gedək\nSonda çıxış edən "Kaspi” Təhsil Mərkəzinin təsisçisi Sona Vəliyeva vurğuladı ki, hər birimiz valideynik və hər birimizin övladı var: "Bu gün bu məsələlərin baş verməsi ailələrin məktəblə təmasının güclü olmamağından irəli gəlir. Mən məktəb işi ilə məşğulam. Bir məktəbin məsuliyyətini üzərinə götürən direktorlar, eyni zamanda övladı oxuyan hansısa valideyn eyni məsuliyyəti daşıyırlar. Onlar eyni ağırlığı çiyinlərində hiss etməlidirlər. Bu, çox vacib məsələdir. Buna uyğun bir nümunə göstərəcəyəm. Keçmişdə rayonda prokuror işləmiş bir adamın qız nəvəsi məktəbə telefonla gəlib. Bizdə də qanun var, dərsə telefonla gəlmək olmaz. Telefonu aldıq və məktəbin rəfinə qoyduq ki, dərs qurtaranda verəcəyik. İkinci dəfə həmin uşaq daha bahalı telefon gətirdi, onu da aldıq. Babası ilə əlaqə saxladıq, dedi ki, o uşaq mənim həyatımdır, canımı da istəsə verərəm onun üçün. Dedik ki, siz bu uşağın evini yıxırsınız. Nə olar ki, bu təlim-tərbiyə məsələsində bizim əlimizdən tutmasanız belə, barmağımızdan tutun. Əgər istəyirsinizsə ki, məktəblər sizin arzuladığınız övladı böyütsün, onda çox xahiş edirəm hər birimiz həftənin 1 gününü məktəbə gedək. Belə məsələlərdə çox həssas olmaq lazımdır. Hər birimiz valideynik, məktəbdən ayağımızı kəsməyək. Əgər növbəti belə halların olmağını istəmiriksə, bəli, məktəbdən ayağımızı kəsməyək. Daim məktəb direktoru, sinif rəhbəri ilə əlaqə saxlamalı, övladımızın sosial şəbəkələrdə kimlərlə dostluq etdiyindən, nə yazışdığından xəbərdar olmalıyıq. Bir sözlə, uşaqlarla müəllimlər də, valideynlər də dost olmalıdır. Uşaq ürəyinin sirrini bizə deməkdən çəkinməməlidir. Bilməlidir ki, həm müəllimidir, həm valideynidir, həm də dostudur”.\nRusiya, Azərbaycan və İran prezidentlərinin görüşü başqa vaxta keçirilib (513) 12 Avqust 2019, 19:18\nYeni əməkdaşlıqlar astanasında (494) 14 Avqust 2019, 18:23\nNovruz Məmmədov Türkmənistan Prezidenti ilə görüşüb (484) 12 Avqust 2019, 16:40\nFərarilik etmiş erməni hərbiçisi təmas xəttində saxlanılıb-FOTO (475) 12 Avqust 2019, 18:35\nI Xəzər İqtisadi forumda region ölkələri arasında əməkdaşlıqla bağlı çağırışlar edilib (474) 12 Avqust 2019, 19:40\nNovruz Məmmədov İranın birinci vitse-prezidenti ilə görüşüb (461) 12 Avqust 2019, 17:21\nAzərbaycan Türkmənistanla əlaqələrin möhkəmlənməsində maraqlıdır (449) 12 Avqust 2019, 15:22\nAzərbaycan və Çin dəmir yolu sahəsində əməkdaşlıq edə bilər (447) 12 Avqust 2019, 16:00


MC&S adı mediada ən çox adı hallanan qurumları açıqladı\n2 İyul 2015 11:42\nMC&S-in media monitorinq qrupu 01-30 iyun 2015-ci il dövrü üzrə məlumatların hesabatına yekun vurub.\nQeyd edək ki, şirkətin media monitorinq qrupu 10 Televiziya, 55 çap və 170 on-line media daxil olmaqla 215-dən çox mənbəni izləyir. Şirkət hazırda 20 sektorun, o cümlədən Enerji-yanacaq, Telekommunikasiya, Bank, Sığorta, Otelçilik və Turizm, İnşaat, Ərzaq, Tibb, İçki, Avtomobil, Təhsil və sair sahələrin media monitorinqini aparır.\nAparıcı 5 sektor üzrə mediada ən çox adı hallanan qurumları təqdim edirik. Məlumatların sayına görə mobil rabitə şirkətləri arasında Bakcell (799 məlumat), banklar arasında ABB (776 məlumat), sığorta şirkətləri arasında PAŞA (230 məlumat), ali məktəblər arasında BDU(1526 məlumat), otel və biznes mərkəzləri arasında Hilton (211 məlumat) irəlidədir.\nQeyd edək ki, nəticələr şirkətimizin FB səhifəsində daha dolğun yerləşdirilib:


Mətbuat Şurasının Şikayətlər üzrə Komissiyasının iclasında nələr müzakirə olunub?\nMətbuat Şurasının Şikayətlər üzrə Komissiyasının iclasında nələr müzakirə olunub? Hadisə\n26 Dekabr 2017 17:37\nDünən Azərbaycan Mətbuat Şurasının Şikayətlər üzrə Komissiyasının növbəti iclası keçirilib. Toplantını giriş sözü ilə açan komissiya sədri, Jurnalistlərin Həmkarlar İttifaqının rəhbəri Müşfiq Ələsgərli gündəlikdəki məsələlər barədə məlumat verib. Gündəlik səsə qoyularaq qəbul edilib.\nGündəlikdəki ilk məsələ Milli Məclisin deputatı Elmira Axundovanın "Kriminal.az" saytına qarşı şikayəti olub. Hər iki tərəfin təmsilçisinin iştirakı ilə keçirilmiş müzakirədə rəyə gəlinib ki, "Kriminal.az" materialın təqdimatında yanlışlığa yol verib. Sayta xəbərdarlıq edilib və gələcəkdə bu kimi məsələlərə həssas yanaşmaq tövsiyə olunub.\nİclasda müzakirə edilən növbəti məsələ Ağdam Rayon Təhsil Şöbəsinin müdiri Mətanət Misirxanovanın "Dosye.az" və "Vetenperverler.az" saytlarına qarşı şikayəti olub. Məsələ ilə bağlı çıxarılmış rəydə "Vetenperverler.az"a xəbərdarlıq olunub. "Dosye.az" saytı ilə əlaqədar toplanmış materialların isə Şuranın "Reket jurnalistika"ya qarşı mübarizə Komissiyasında araşdırılmasına dair rəy çıxarılıb.\nNərimanov Rayon İcra Hakimiyyətinin "Gundemxeber.az" saytı ilə bağlı müraciətinin müzakirəsi zamanı məlumat verilib ki, sözügedən sayt "Gündəm xəbər" qəzetinin elektron versiyasıdır. Bu qəzet isə vaxtilə Şuranın "qara siyahı"sında olub. MŞ-nin "Reket nəşrlərin müəyyənləşdirilməsinə dair Təlimat"ında göstərilib ki, adı "qara siyahı"dan çıxarılmış kütləvi informasiya vasitəsi barədə hər hansı əsaslı şikayət məktubu daxil olarsa, həmin media orqanının adı yenidən "qara siyahı"ya qaytarılır. "Gundemxeber.az" saytı ilə bağlı da götürülmüş ölçü tədbiri budur.\nBakı şəhəri Suraxanı rayonu 278 saylı orta məktəbin direktoru Məlahət Əliyevanın "Anaxeber.com" saytı ilə bağlı şikayəti ilə bağlı çıxarılmış rəy bundan ibarət olub ki, sözügedən sayt qarşı tərəfin mövqeyini əks etdirən mətni yayımlasın və bu yolla mübahisə qapanmış sayılsın. Rəydə həmçinin "Anaxeber.com"un balans prinsipini pozduğu əksini tapıb və bu barədə saytın rəhbərinə müvafiq tövsiyələr verilib.\nİclasda müzakirə edilən növbəti məsələ Bakı şəhər Yasamal rayon 158 saylı orta məktəbin müəllimi Gülüstan Ağayeva və Nizami rayon 214 saylı orta məktəbin direktoru Esmira Ağayevanın "Amerikapress.com" saytına qarşı şikayətləri olub. Komissiya üzvləri müəyyənləşdiriblər ki, bu saytın müxtəlif təqdimatlarında yalnız peşə prinsipləri deyil, eyni zamanda Azərbaycan dilinin qaydaları da ciddi şəkildə pozulmaqdadır. Bütün bunlar, o cümlədən konkret məsələ üzrə "Amerikapress.com"un qarşı tərəfin mövqeyinə etinasız yanaşması nəzərə alınaraq sayta xəbərdarlıq edilib.\nİclasda vətəndaşlar Natiq Cabbarovun, Həsənqulu Həşimovun və Zaur Tağıyevin "Təzadlar" qəzetinə qarşı şikayəti də müzakirə olunub. Cavabdeh tərəfin təmsilçisi narazılıq doğurmuş materialın həqiqətə söykəndiyini əsaslandıran faktlar təqdim edib. Əvvəlcədən məlumat verilməsinə baxmayaraq şikayətçi tərəf iclasda iştirak etməyib. Buna görə də şikayət əsassız sayılıb.\nSabirabad rayonunun Nizami kəndinin sakini Vilayət Cəbrayılovun "Reallıq.info" saytı ilə bağlı şikayətinin müzakirəsinin yekununda rəyə gəlinib ki, sözügedən saytla əlaqədar materialların hüquq-mühafizə orqanlarına göndərilməsinə ehtiyac var. Şikayətçi iddia edir ki, sayt hazırda məhkəmə hökmü ilə həbsdə olan şəxsə müəyyən təmənna müqabilində jurnalist vəsiqəsi verib və həmin şəxsin azadlığa çıxmasına çalışır. Bu kimi məsələlər hüquq normaları çərçivəsində araşdırılmalı və hüquqi ölçü tədbiri götürülməlidir.


Azərbaycanda zəlzələ və daşqınlardan zərər çəkmiş vətəndaşlar üçün bu il 331 ev tikilərək istifadəyə verilib – "Insan Hüquqları XXI əsr – Azərbaycan" Fondu\nAzərbaycanda zəlzələ və daşqınlardan zərər çəkmiş vətəndaşlar üçün bu il 331 ev tikilərək istifadəyə verilib\n“2012-ci ilin mayında ölkənin şimal-qərb bölgəsində baş vermiş zəlzələnin nəticələrinin aradan qaldırılması məqsədilə müvafiq tədbirlər davam etdirilib, bu il 305 fərdi ev tikilib istifadəyə verilib”.\nAPA-nın məlumatına görə, bunu bu gün Fövqəladə Hallar Nazirliyinin (FHN) yaradılmasının 9-cu ildönümünə həsr olunmuş təntənəli iclasda fövqəladə hallar naziri, general-polkovnik Kəmaləddin Heydərov deyib.\nK. Heydərov bildirib ki, ümumilikdə Zaqatalada 3999, Qaxda 548, Balakəndə 735 olmaqla 5282 fərdi ev, həmçinin, Zaqatalada 22, Qaxda 10, Balakəndə 2, Şəkidə 3 olmaqla 10 min 300 şagird yerlik 37 məktəb binası, 135 yerlik 2 uşaq bağçası tikilib istifadəyə verilib, 480 şagird yerlik 1 məktəb binası isə bərpa və gücləndirilib. Bundan əlavə, Zaqatala şəhərində 6 ailə üçün fərdi layihələrə əsasən 4 ev tikilib.\nKür və Araz çaylarının daşması nəticəsində təbii fəlakətə məruz qalmış ərazilərdə yaşayan vətəndaşlar üçün isə cari ildə 26 fərdi ev tikilib təhvil verilib.\nİl ərzində baş vermiş güclü küləklərin və digər təbii fəlakətlərin vurduğu ziyanın tez bir zamanda aradan qaldırılması məqsədilə Daşkəsən, Ağcabədi, Ağdaş, Zaqatala, Balakən, Göyçay, Qəbələ rayonlarına və Gəncə şəhərinə tikinti materiallarından ibarət yardımlar da göndərilib.\nPrevious Post:Nazirlik sosial şəbəkələrdə yayılan viruslarla bağlı vətəndaşlara xəbərdarlıq edib\nNext Post:Azərbaycan tütün məhsullarının qeyri-qanuni ticarətinə qarşı mübarizəni gücləndirir


Azərbaycan və BQXK arasında əməkdaşlıq yüksək səviyyədədir\nİyulun 3-də respublikamızın ədliyyə naziri Fikrət Məmmədov Beynəlxalq Qırmızı Xaç Komitəsinin Azərbaycandakı nümayəndəliyinin başçısı Ton Vandenhov ilə görüşmüşdür.\nQeyd olunmalıdır ki, ölkəmiz nüfuzlu beynəlxalq təşkilatlarla qarşılıqlı fəaliyyətə xüsusi önəm verərək, 1995-ci ildən Komitə ilə səmərəli əməkdaşlıq həyata keçirir. BQXK ilə birgə 14 il ərzində penitensiar müəssisələrdə saxlanılan 9600 vərəmli məhkum xüsusi DOTS strategiyası üzrə müalicə edilmişdir. Respublikamızda ilk dəfə olaraq vərəmin çox ağır və ən təhlükəli forması olan "multirezistent" xəstə məhkumların DOTS-plus müalicəsinə başlanılmışdır. Ümumdünya Səhiyyə Təşkilatının standartlarına görə yaxşı nəticələr əldə olunmuş, vərəmdən ölüm halları 17 dəfə azalmış, bu xəstəliyə düçar olmuş məhkumlar üçün xüsusi yaradılmış İxtisaslaşdırılmış müalicə müəssisəsində müasir avadanlıqlarla təchiz olunmuş laboratoriya və yeni müalicə korpusları istifadəyə verilmişdir.\nBununla yanaşı, ölkəmizdə insan haqlarının təşviqinə, o cümlədən məhkumların hüquqlarının, penitensiar sistemdə şəffaflığın və aşkarlığın təmin olunmasına xüsusi diqqət yetirilərək, 2000-ci ildə Azərbaycan Respublikası Hökuməti və BQXK arasında bağlanmış Sazişə əsasən Komitə nümayəndələri mütəmadi olaraq penitensiar müəssisələrə maneəsiz baş çəkir, məhkumlarla təkbətək görüşlər keçirirlər. Artıq 320-dən çox başçəkmə həyata keçirilmiş, nəticələr üzrə Ədliyyə Nazirliyinə hesabatlar verilmişdir. Bununla əlaqədar məhkumların hüquqlarının təmin edilməsinə yönələn tədbirlər həyata keçirilmişdir.\nBQXK ilə qarşılıqlı fəaliyyət çərçivəsində görülən işlərin müsbət nəticələrini qeyd edən nazir ölkəmizdə məhkumların və təqsirləndirilən şəxslərin hüquqlarının daha etibarlı qorunması, onların saxlanma şəraitinin beynəlxalq standartlara uyğun yaxşılaşdırılmasına yönələn islahatlar barədə məlumat vermiş, penitensiar sistemdə ictimai nəzarətin və şəffaflığın təmin olunması üzrə həyata keçirilən tədbirləri qeyd etmişdir.\nKomitə ilə Ədliyyə Nazirliyi arasında əməkdaşlığı çox yüksək qiymətləndirən qonaq penitensiar sistemdə şəffaflıq və açıqlıqdan heyran qaldığını söyləmiş, qarşıda duran məqsədlərə konstruktiv yanaşma nəticəsində nail olunmasını qeyd etmiş, uğurlu qarşılıqlı fəaliyyətin bunda sonra da davam etdirilməsində niyyətini bildirmişdir.\nSöhbət zamanı penitensiar infrastrukturunun müasirləşdirilməsi, yeni cəzaçəkmə müəssisələrinin inşası üzrə işlər vurğulanmış, bu sahədə əldə olunmuş nailiyyətlər təqdir edilmiş, ən qabaqcıl beynəlxalq standartlara uyğun tikilmiş Bakı istintaq təcridxanasında məhkumlar üçün yüksək şəraitin yaradılmasından məmnunluq ifadə olunmuşdur.


Estoniyada Dağlıq Qarabağın azərbaycanlı sakinlərinin taleyi mövzusunda konfrans keçirilmişdir - (+FOTO=7)\nEstoniyada Dağlıq Qarabağın azərbaycanlı sakinlərinin taleyi mövzusunda konfrans keçirilmişdir (+FOTO=7)\nAZpress.AZ xəbər verir ki, Müstəqil Araşdırmacı Jurnalistlər İB-nin təşəbbüsü, Azərbaycan Respublikası Prezidenti yanında Qeyri-Hökumət Təşkilatlarına Dövlət Dəstəyi Şurasının maliyyə dəstəyi, eləcə də Mənəvi Dəyərlərin Təbliği Fondunun təşkilatçılğı ilə 6 noyabr 2019-cu ildə Tallin şəhərində keçirilən konfransda Müstəqil Araşdırmacı Jurnalistlər İB-nin sədrinin köməkçisi və Mənəvi Dəyərlərin Təbliği Fondunun icraçı direktorunun müavini Rəfi Qurbanov, Azərbaycan Respublikasının Estoniyadakı səfirliyinin nümayəndəsi, Türkiyə Respublikasının Estoniyadakı səfirliyinin ikinci katibi Emrah Yavuz, Estoniya Qaçqınlar Şurasının nümayəndəsi Anu Viltrop, Estoniya Azərbaycan Mədəniyyət Mərkəzinin sədri Niyazi Haciyev, Estoniya Radio 4 müəllif verlişinin-“Ocaq”ın redaktoru Sənəm Əliyeva, Estoniya Diplomatiya Akademiyasının, eləcə də sözügedən ölkədə təhsil alan tələbələr və QHT nümayəndələri iştirak etmişdir.\nKonfransda “Qarabağ Azərbaycandır, nida!” mövzusu ilə çıxış edən Rəfi Qurbanov iştirakçıların diqqətinə çatdırmışdır ki, Dağlıq Qarabağ münaqişəsinin beynəlxalq hüquq və normalarına uyğun, Azərbaycanın ərazi bütövlüyü çərçivəsində sülh yolu ilə həll olunması ölkəmizin xarici siyasətinin əsas priotitedir. Prezident İlham Əliyevin beynəlxalq platformalarda münaqişənin həlli ilə bağlı səsləndirdiyi fikirləri diqqətə çatdıran R.Qurbanov bildirmişdir ki, istər Ermənistanın əvvəlki rejimi, istərsə də bu günkü hakimiyyətin siyasi ritorikasında münaqişənin sülh yolu ilə həll olunmasına maneə olacaq fikirlər yer alır. Buna misal kimi Ermənistanın Xarici İşlər Naziri Zohrab Mnatsakanyanın BBC-nin məhşur verlişi olan “Hardtalk”a müashibəsini göstərən natiq iştirakçıların diqqətinə çatdırmışdır ki, sanki nüfuzlu beynəlxalq təşkilatların rəsmi qərarları, müstəqil beyin mərkəzlərinin apardığı araşdırmaların nəticələri, bir sözlə beynəlxalq ictimaiyyətin münaqişə ilə bağlı rəyi yalandır. Azərbaycanlılara qarşı etnik təmizləmə siyasətinin aparılması, mədəni irsimizin, maddi dəyərlərimizin məhv edilməsi faktını yalnız biz deyil, müstəqil beynəlxalq qurumlar və onların apardığı araşdırmaların nəticələri deyir.\nDaha sonra Azərbaycanın nüfuzlu beynəlxalq təşkilatlar qarşısında götürdüyü öhdəliklərin yerinə yetirilməsində bütün səylərin göstərildiyini qeyd edən icraçı direktorun müavini bildirmişdir ki, atəşkəs elan olunduqdan sonra Azərbaycan tərəfi hər zaman beynəlxalq hüquq və normalarını əsas tutmuş və münaqişənin sülh yolu ilə həllinin tərəfdarı olduğunu bütün platformalardan ifadə etmişdir. Sonda isə Rəfi Qurbanov diqqətə çatdırmışdır ki, bu gün dünyanın müxtəlif kəşfiyyat orqanlarının ermənilərlə bağlı açıqladıqları arxivlərə nəzər saldıqda Ermənistan və erməni millətçiləri tərəfindən yaradılan bir sıra terror təşkilatlarının törətdikləri vəhşiliklər dünyaya məlum olur.\nSonda layihə çərçivəsində çap edilmiş “Dağlıq Qarabağda yaşayan azərbaycanlılar” və Fond tərəfindən ingilis dilində nəşr edilən “Erməni terroru: Azərbaycanın tarixi və dini abidələri” adlı kitab iştirakçılara təqdim olunmuş və iştirakçıları maraqlandıran suallar cavablandırılmış, qarşılıqlı fikir mübadiləsi aparılmışdır.


"Ermənistan özündən qurban, yazıq bir xalq düzəltmək istəyir" » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n07 İyul 2020, 14:45 234\nBizdə kifayət qədər siqnallar var ki, bəzi siyasi xadimlər, deputatlar, bəzi Avropa ölkələrinin hökumət üzvləri Ermənistana xüsusi münasibət bəsləyirlər.\nDövlət başçısı bildirib: "Ermənistanın daxilində də demokratiyanın, insan haqlarının pozulması halları geniş vüsət alır. Avropa təşkilatları isə bütün bunlara göz yumur. Hesab edirəm ki, bunun əsas səbəbi erməni lobbisi və onun maliyyə vəsaitidir. Erməni lobbisi Ermənistanı bütün təşkilatlarda müdafiə edir. Mən bunu şəxsən Avropa Şurası Parlament Assambleyasında Azərbaycan nümayəndə heyətinin başçısı kimi görmüşəm. Yəni, Ermənistan tamamilə tənqiddən kənarda idi. O vaxt ermənipərəst deputatlar və əslən Avropa ölkələrindən olan varlı ermənilər bütün imkanlardan, öz maliyyə imkanlarından istifadə edib Ermənistanı bütün tənqidlərdən qoruyurdular. Ermənistanda insan haqlarının və demokratiyanın pozulması bu günün işi deyil. Ermənistanda heç vaxt demokratiya olmayıb. Ermənistan hələ müstəqil ölkə kimi formalaşandan dərhal sonra öz əsl xislətini göstərdi. Xocalı soyqırımını törədən faşistlər demokrat ola bilməzlər. Başqasının torpağına göz dikən, bir milyon insanı evsiz-eşiksiz qoyan ölkə demokrat ola bilməz.\nOnlar bir milyon Azərbaycan vətəndaşının və Ermənistanda yaşayan azərbaycanlıların elementar insan haqlarını pozublar. Ancaq ermənilərə himayədarlıq edənlər, ilk növbədə, erməni lobbisi, onun pulları, ondan sonra Ermənistan hökumətinin Avropada çirkin lobbiçilik fəaliyyəti onları həmişə bu tənqiddən qoruyurdu. Əslində, bu, lobbiçilik fəaliyyəti deyil, bu, korrupsiya fəaliyyətidir. Mən hesab edirəm ki, bu fəaliyyət Avropada geniş araşdırılmalıdır. Bizdə kifayət qədər siqnallar var ki, bəzi siyasi xadimlər, deputatlar, bəzi Avropa ölkələrinin hökumət üzvləri Ermənistana xüsusi münasibət bəsləyirlər. Elə adamlar var ki, Dağlıq Qarabağa yüzlərlə səfər edib. Bunun arxasında nələr dayanır, hamımız yaxşı başa düşürük. Ona görə Avropanın hüquq-mühafizə orqanları bu məsələni, Ermənistan hökumətinin Avropada korrupsiyanın yayılmasına verdiyi dırnaqarası töhfəni, əlbəttə ki, Ermənistanın riyakar siyasətini araşdırsınlar. Çünki o, hər bir güc mərkəzinə o güc mərkəzinin eşitmək istədiyini deyir yalandan. O, bir neçə stulda oturmaq istəyir. Bu günə qədər buna müvəffəq olub. O, saxta tarixi, uydurulmuş, yüz il bundan əvvəl dırnaqarası hadisələri - soyqırımı istismar etmək istəyir. Özündən qurban, yazıq bir xalq düzəltmək istəyir. Halbuki hər kəs yaxşı bilir ki, ermənilər bizə qarşı soyqırımı törətmişlər. Budur, əsas amillər".\nTəfsilat 11.08.2020, 14:37\nQadağan olunan şeyin cazibəsi, covid-19 və çimərlik sərgüzəştlərimiz…\nCəmiyyət 11.08.2020, 14:30\nCeyhun Bayramov Türkiyə Prezidenti Rəcəb Tayyib Ərdağanla görüşəcək\nCəmiyyət 11.08.2020, 14:22\nCəmiyyət 11.08.2020, 14:15\nXəzər dənizində neft və qaz hasilatı tarixində ən böyük sualtı qurğu\nİqtisadiyyat 11.08.2020, 14:07\nAzərbaycan-Türkiyə münasibətləri bütün sahələrdə uğurla inkişaf edir\nCəmiyyət 11.08.2020, 14:00